Bagaimana Bahasa Melayu Menjadi Lingua Franca?

Ini satu persoalan yang menarik yang ditanyakan oleh likers page The Patriots kepada saya. Katanya terdapat ratusan malahan ribuan bahasa di Asia Tenggara ini. Sebagai contoh, di Kepulauan Jawa, Bahasa Jawa mempunyai lebih 82 Juta penutur asli. Di Borneo pula terdapat ratusan suku kaum yang berterbaran di sana. Itu belum cakap lagi tentang seluruh suku kaum di seluruh Nusantara ini.

Entah bagaimana… tiba-tiba satu bahasa dari suku kaum Melayu dalam rumpun Nusantara ini boleh bangkit mengaum dan memahat bahasanya sebagai bahasa pemersatuan, bahasa komunikasi antaraantara suku kaum di Nusantara, mengatasi bahasa-bahasa lain yang lebih banyak penuturnya. Apakah jawapan di sebalik magis ini?

Baik, jawapan kepada soalan ini saya bahagikan kepada tiga. Dan saya akan ulas satu per satu dalam tiga bahagian artikel ini. Semoga soalan kepada persoalan ini mampu terjawab dengan jelas.

1. Empayar Yang Luas

Faktor empayar yang luas juga memainkan peranan bagaimana sebuah bahasa boleh tersebar di antara bangsa-bangsa lain. Bahasa  Latin pernah suatu masa dahulu menjadi Lingua Franca di Eropah kerana Empayar Rom menanungi seluruh Eropah. Bahasa Inggeris dituturkan dan difahami hampir 2/3 penduduk dunia kerana empayar paling besar pernah ditubuhkan dalam sejarah ialah Empayar British.

Kita ambil contoh di mana Tanah Melayu pernah berada di bawah Empayar Jepun ketika Perang Dunia Kedua. Ketika pemerintahan Jepun di Tanah Melayu, kita dapat melihat bagaimana setiap anak Melayu diwajibkan untuk mempelajari Bahasa Jepun, sistem tulisan mereka yang terdiri daripada Kanji, Hiragana dan Katakana dan menyanyikan lagu kebangsaan Jepun turut diterapkan ke dalam sistem pendidikan mereka.

Maka sematkanlah analogi yang lebih kurang yang saya paparkan di atas. Dalam sejarah, empayar-empayar hebat yang pernah menaungi seluruh Nusantara ini adalah kebanyakannya ditubuhkan oleh orang Melayu.

Empayar Melayu Srivijaya, Empayar Dharmasraya, Sri Dharamaja, Kesultanan Melayu Melaka, Empayar Brunei… semuanya pernah suatu masa dahulu bertakhta dan membina kerajaan yang hebat di Nusantara ini. Prasasti Srivijaya di dalam Bahasa Melayu kuno boleh dicapai sejauh Filipina. Sila rujuk Laguna Copperplate yang ditemui di Laguna, Filipina dipercayai datang dari Empayar Melayu Srivijaya. Terdapat bahasa Melayu Kuno yang dipahat pada prasastiitu menandakan betapa jauhnya capaian bahasa Melayu melalui sebuah empayar.

2. Pelabuhan Yang Pesat Membangun

Sudah tentu sebuah bahasa akan berkembang dengan pesatnya apabila sebuah pelabuhan menjadi tumpuan para pedagang dari segenap dunia. Apabila terdapat pelbagai jenis bangsa yang singgah di sebuah pelabuhan, pastinya sebuah bahasa akan menjadi Lingua Franca. Kita perhatikan petikan berikut:

“Lima kurun dahulu, Melaka dikunjungi 2,000 kapal sehari iaitu sesibuk pelabuhan Singapura moden kini, yang menjadikannya satu daripada tiga pelabuhan yang tersibuk di dunia… Di situ terdapat orang-orang Gujerat, Tamil,Bengali daripada India berniaga dengan orang Melayu, Cina dan Arab secara harmonis; bandar raya dengan 100,000 penghuni, bahasa dituturkan di pasar. Sultan yang memerintah, telah memastikan keselamatan Selat Melaka daripada lanun, dan barangan dapat disimpan dalam ratusan gudang dengan selamat. Jika ada sebarang pertelingkahan undang-undang yang berwibawa dilaksanakan ke atas orang tempatan dan asing seadilnya.”

Simon Elegant, Far Eastern Economic Review (IO Jun, 1999:45)

Anda boleh bayangkan apabila 84 bahasa dipertuturkan di Pelabuhan Melaka, namun dalam masa yang sama, Bahasa Melayu menjadi bahasa komunikasi antara pertutur 84 bahasa ini. Dan sesiapa yang mahu berdagang di Melaka harus memahami Bahasa Melayu atau mereka pastinya tidak dapat bertutur dengan pedagang-pedagang lain di Kepulauan Melayu.

Lalu bayangkan pula setiap pemilik dan anak kapal 2000 buah kapal yang berdagang di Pelabuhan Melaka ini terpaksa mempelajari Bahasa Melayu, dan ianya datang dari pelbagai bangsa, bukan sahaja yang di Nusantara, tetapi dari seluruh pelusuk dunia. Maka kata saya, tidak hairanlah apabila Bahasa Melayu menjadi bahasa pertuturan atau Lingua Franca.

3. Bahasa Melayu Sebagai Bahasa Ilmu

Anda tahu kenapa hari ini semua orang berlumba-lumba mempelajari bahasa Inggeris? Kenapa Tun Mahathir begitu keras dalam pegangannya menyuruh anak Melayu belajar Sains dan Matematik dalam Bahasa Inggeris? Ini tak lain tak bukan kerana bahasa Inggeris telah pun menjadi bahasa ilmu pada hari ini. Situasi yang sama sebenarnya pernah berlaku dalam sejarah bangsa Melayu itu sendiri.

Maka hayatilah petikan di bawah:

“Bahasa Melayu ialah bahasa antarabangsa dan sesiapa yang tinggal di antara Parsi di sebelah baratnya dan Filipina di sebelah timurnya, tidak mengetahui bahasa Melayu maka orang itu akan dianggap tidak berpelajaran.”

(Francois Valentjin)

Dari kenyataan di atas, di mana Valentjin mengatakan bahawa sesiapa yang tidak mampu bertutur di dalam Bahasa Melayu dianggap sebagai tidak berpelajaran, maka kata saya bahawa sesungguhnya Bahasa Melayu telah menjadi sebagai sebuah bahasa ilmu yang di mana sesiapa yang mahu menuntut ilmu pada waktu itu perlulah mempelajari Bahasa Melayu.

Hal ini kerana mungkin pada waktu itu semua naskah-nashkah ilmu yang wujud di Nusantara adalah di dalam Bahasa Melayu. Peranan Bahasa Melayu sebagai bahasa ilmu dikatakan bermula sejak kurun ke-15 lagi iaitu dengan terhasilnya penulisan dan penterjemahan kitab-kitab agama dalam Bahasa Melayu. Ini mungkin berlaku kerana penyebaran Islam adalah di dalam Bahasa Melayu.

Ini dapat dilihat pada penghasilan sistem tulisan Jawi yang datang dari tulisan arab dan diubah suai oleh orang Melayu sendiri.

Wujudnya perkataan yang mengungkapkan konsep seperti tauhid, syariah, undang-undang dan tassawuf, adalah bukti bahawa Bahasa Melayu pernah menjadi sebagai bahasa ilmu melalui penyebaran ilmu.

Acheh kemudiannya telah mengambil alih kehebatan yang diasaskan oleh Melaka. Banyak kitab-kitab bahasa Melayu dihasilkan pada zaman ini yang menulis mengenai ilmu-ilmu agama. Antaranya ialah kitab Al-Aqai’id al-Nasafiyyah yang ditulis oleh seorang alim ulama iaitu Umar Bin Muhammad Al-Nasafi pada kurun ke 14. Tokoh-tokoh ilmuwan yang menulis kitab-kitab mereka di dalam bahasa Melayu seperti Hamzah Fansuri, Syeikh Nuruddin Al-Raniri, Syeikh Muhammad Arsyad Al-Banjari menunjukkan betapa ilmu telah sebati dengan Bahasa Melayu.

Kejatuhan Melaka tidak pernah membuatkan Bahasa Melayu tenggelam sebaliknya dicatatkan bahawa Pigafetta, seorang kelasi berbangsa Itali yang pernah bersama dengan Magellan pernah menyusun sebuah kamus Melayu-Itali ketika singgah di Pulau Tidore yang terletak di Kepulauan Maluku Utara. Dicatatkan juga bahawa penduduk di pelabuhan tersebut bertutur di dalam Bahasa Melayu membuatkan terhasilnya kamus Melayu-Itali ini.

Suku-suku kaum lain dalam Kepulauan Melayu ini juga tidak pernah ketinggalan meninggalkan bukti kepada kita betapa sesungguhnya Bahasa Melayu turut dijadikan bahasa petuturan mereka. Buktinya surat-surat yang dihantarkan kepada penjajah.

a.) Surat Sultan Acheh kepada Kapitan Inggeris, James Lancester (1601)

b.) Surat Sultan Alauddin Shah dari Acheh kepada Harry Middleton (1602)

c.) Surat Sultan Acheh kepada raja Inggeris, King James (1612)

Kemuncaknya penggunaan Bahasa Melayu secara berleluasa di Nusantara telah melahirkan lebih 11, 000 manuskrip yang disimpan di dalam negara dan juga luar negara dalam pelbagai bidang ilmu. Ini menunjukkan bahawa betapa bangsa Melayu dan Bahasa Melayu adalah bangsa yang sangat menghargai ilmu pengetahuan!!!

Ketika zaman Kesultanan Melayu Melaka dicatatkan bahawa Dinasti Ming telah menubuhkan sebuah jawatankuasa bahasa. Di dalam jabatan itu terdapat jurubahasa yang berkhidmat dalam 18 jawatankuasa kecil yang dianggotai oleh 60 orang, dan dua orang daripadanya khusus untuk bahasa Melayu. Diceritakan juga bahawa Maharaja Ming Cheng Zhu telah menubuhkan akademi bahasa yang dikenali sebagai Si Yi Guan (Balai-Bahasa Negeri-negeri Asing) di Nanjing dan salah satu daripadanya ialah BAHASA Melayu!!!

Daripada bukti-bukti yang saya paparkan di atas, maka kata saya tidak hairanlah kalau pada hari ini, Bahasa Melayu yang menjadi Lingua Franca di Malaysia, Indonesia dan Brunei walaupun terdapat banyak bahasa lain dipertuturkan. Ini kerana sejak zaman berzaman lagi, bahasa Melayu telah dituturkan sebagai Lingua Franca atas beberapa faktor yang telah saya buktikan di atas.


COVID Lawan COVID, Manusia Tepuk Tangan

Apabila COVID-19 mula bermutasi menjadi varian lebih kuat, ramai mula bimbang. Mana tidak bimbangnya – ini adalah krisis antarabangsa. Banyak negara menghadapi masalah.

Alih-alih tengok ada versi jauh lebih merbahaya untuk dibandingkan dengan induk Wuhan.

Pejam celik, COVID-19 sudah ada lapan varian; semua diberi nama mengikut budaya Yunani, iaitu Alpha, Beta, Gamma, Delta, Epsilon dan Iota.

Tiada guna kalau banding-membanding varian mana lagi bahaya. Semuanya merbahaya. Takkan sesekali orang banding ular kapak dan ular tedung. Kedua-dua berbisa.

Tetapi setakat ini, varian Delta diisytihar paling serius dari segi kadar kebolehjangkitan. Namun kalau letak ular kapak dan ular tedung dalam satu balang, apa akan jadi? Dua ular ini akan bergaduh.

Benda sama sedang berlaku dengan COVID-19. Semua varian sedang berperang antara satu sama lain untuk “last man standing”. Mereka sedang memburu darjat tertinggi.

Tidak pasti sama ada akan jadi varian tunggal atau “raja varian” ini menerima “varian anak-anak buah”. Kerana masih terlalu awal. Cuma dalam situasi ini, balang ular beradu sah-sah paru-paru manusia.

Satu Mekanisme Pemilihan Semulajadi

Proses evolusi memakan masa sangat lama. Apa yang sedang berlaku dengan COVID-19 ini sebenarnya memberi gambaran pada hukum evolusi. Charles Darwin pernah bercakap pasal “survival of the fittest”.

Setelah sekian lama Delta selesa pada takhtanya, sekarang datang pula pencabar bernama Lambda. Setakat ini saintis sedang berhempas pulas kaji pasal Lambda. Orang ramai hanya mahu tahu jika Lambda lebih merbahaya (baca balik analogi dua ular). Tetapi saintis ingin tahu kadar kebolehjangkitan dan morbiditi (keparahan selepeas jangkitan).

Cuma saintis nampak mutasi baru ini akan menempuhi cabaran daripada mutasi sedia ada. Apa yang mereka nampak sekarang, Delta dan Lambda sedang cuba merebak tengok siapa lagi cepat (Ostrov, 2021). Perkara ini pernah berlaku sebelum kebangkitan Delta.

Ingat tidak macam mana dunia menggigil dengan kedatangan varian Alpha yang digelar B.1.1.7? Tetapi sekarang ada orang peduli pasal Alpha? Tidak. Kerana Delta sudah menendang Alpha jatuh daripada puncak sambil menghalang kebangkitan varian lain seperti Gamma.

Walau bagaimanapun, Delta hanya berkuasa di zonnya saja. Kalau tengok di Amerika Selatan, varian Lambda sudah penuh di sana. Jadi Delta takkan dapat mengambil alih.

Bermakna ada satu negara antara Amerika Utara dan Amerika Selatan yang menjadi sempadan pemisah antara dua varian gila ini. Menarik tidak? Rantau mana yang dikuasai satu varian nescaya takkan diambil varian lain (Fung, 2021).

Bukan Zon Selesa

Seorang manusia boleh terkena jangkitan dua varian pada satu masa yang sama. Ini sebenarnya satu perkara biasa, bukannya kiamat kesihatan pun. Saintis sudah tahu dari dulu lagi, selepas mengkaji aktiviti virus Influenza H1N1 dan H3N2 (Rith, et al., 2015).

Walaupun bunyinya macam dua kali ganda, co-infection tidak mengeruhkan sesuatu keadaan. Brazil pernah mencatatkan dua kes yang terkena dua varian berbeza. Kedua-duanya pulih tanpa rawatan hospital (Shivkumar, 2021).

Tetapi ini bukan masa untuk mengambil lewa. COVID-19 masih baru. Banyak belum diketahui lagi. Jangan sampai Alpha dan Lambda berkahwin, mengeluarkan varian Apada yang nauzubillah kebal vaksin dan boleh merebak berkali-kali ganda jauh lebih cepat.

Sekarang ini manusia mempunyai kelebihan dengan adanya vaksin. Walaupun belum ada ubat, vaksin pun sudah cukup untuk mengurangkan kadar kebolehjangkitan dan morbiditi.

RUJUKAN:

Fung, K. (2021, Mei 8). JHU COVID Researcher Predicts Lambda Variant Will ‘Run Into A Problem’ In The U.S. Newsweek.

Ostrov, B. (2021, Ogos 13). The Lambda COVID variant is in California: 5 things to know. Cal Matters.

Shivkumar, M. (2021, Mac 3). Coronavirus: what happens when a person is simultaneously infected with two variants? The Conversation.

Rith, S., et al. (2015). Natural co-infection of influenza A/H3N2 and A/H1N1pdm09 viruses resulting in a reassortant A/H3N2 virus. Journal of Clinical Virology. 73: 108-111.


Kebangkitan Iran, Kejatuhan Arab Saudi

Timur Tengah sedang meniti pembaharuan geopolitik yang belum pernah dibuat. Selepas berdekad membenci dalam diam, beberapa negara Arab membuat keputusan untuk berdamai dengan Israel. Secara tidak langsung ini menunjukkan kebangkitan Iran dan kejatuhan Arab Saudi dalam perebutan kuasa yang tiada kesudahan.

Pengaruh Dunia Arab berada di tangan Mesir sebelum ini. Dasar nasionalis Gamal Abdel Nasser berjaya menandingi pengaruh Barat dalam Krisis Suez. Namun kekalahan Mesir pada tangan Israel pada tahun 1967, juga kegagalan dalam projek pan-Arab serta kem4tian Nasser telah membvnuh pengaruh Mesir.

Lebih-lebih lagi selepas Anwar Sadat bersetuju untuk berdamai dengan Israel pada tahun 1979. Secara berperingkat, kuasa geopolitik meninggalkan Kaherah dan pergi ke Riyadh. Ketika itu juga, Tehran bergolak dengan kejatuhan monarki Iran.

Sebuah republik Islam ditubuhkan, dengan Ruhollah Khomeini di kemuncak yang membenci Barat. Campurtangan Soviet di Afghanistan merumitkan keadaan, sekali gus membuatkan Arab Saudi sekutu rapat Amerika Syarikat.

Sepanjang 1980-an, Arab Saudi mengikut langkah Amerika Syarikat yang ingin mengh4puskan blok komunis. Amerika Syarikat membantu muj4hidin di Afghanistan untuk mengusir Kesatuan Soviet (ironinya muj4hidin yang sama meny3rang Amerika Syarikat kemudian).

Dakapan bersama Barat memberikan Arab Saudi kekebalan untuk menandingi pengaruh Saddam Hussein. Malah pada tahun 1991, Amerika Syarikat berjaya membawa Arab Saudi ke Madrid untuk menganjurkan Persidangan Damai Arab-Israel.

Atas desakan Israel, PLO tidak dibenarkan hadir persidangan ini.

Mewakili Palestin ialah sebuah delegasi Palestin-Jordan, yakni warga-warga Palestin di Tebing Barat dan Gaza yang masih membawa suara PLO di pentas antarabangsa (Haberman, 1991).

Mengikuti Ke Lubang Biawak

Sebuah persahabatan perlu dibuat secara ikhlas. Persahabatan Amerika Syarikat dan Arab Saudi berdiri di atas kepentingan. Arab Saudi kaya dengan hasil bumi, dan Amerika Syarikat menggunakan diplomasi petrodolar.

Apabila empat pesawat mencetuskan Krisis 9/11, Arab Saudi mula dijeling kerana 15 daripada 19 peny3rang 9/11 merupakan warga Saudi. Tetapi pentadbiran George W. Bush menggunakan Arab Saudi sebagai platform untuk mem3rangi keg4nasan.

Bush juga pernah bertemu dengan Putera Mahkota (kemudian Raja) Abdullah di Texas, dimana Bush membuat permintaan besar.

Arab Saudi perlu meningkatkan pengeluaran minyak (untuk menurunkan harga global). Dan Arab Saudi setuju (Gonyea, 2005).

Arab Saudi sekadar melihat Amerika Syarikat mer4tah Iraq, yang kesannya mengg1git balik. Tanpa Saddam Hussein dan sebuah Iraq yang berkuasa, pengaruh Iran pula semakin bertambahan. Apabila Saudi dihimpit, dua perkara menjadi penghalang:

Arab Saudi bersama Amerika Syarikat untuk menundukkan Iraq. Tetapi Arab Saudi perlu mengendalikan Iran secara bersendirian. Kerana Amerika Syarikat sudah menjadi pengeluar minyak paling besar (kerana fracking).

Jadi geopolitik Timur Tengah sudah tidak lagi memainkan peranan sebagai kepentingan Amerika Syarikat. Sekali lagi Arab Saudi sekadar melihat… apabila pentadbiran Barack Obama menandatangani perjanjian “damai” bersama Iran (menarikbalik sekatan ekonomi).

Hanya Memalukan Diri

Arab Saudi mendapat sebuah kerajaan Salman bin Ibn Saud selepas kem4ngkatan Raja Abdullah. Kerajaan ini menggunakan diplomasi lebih tegas, seperti campurtangan di Yaman untuk menjatuhkan Houthi (yang dianggap sekutu oleh Iran).

Kemenangan yang dijanji tidak datang; pep3rangan berterusan lebih daripada lima tahun dengan krisis kemanusiaan begitu teruk. Puak Houthi masih lagi menguasai kawasan barat Yaman, meskipun selepas Arab Saudi bersetuju membelanjakan AS$350 bilion untuk pembelian senj4ta (England & Warrell, 2020).

Kemudian Arab Saudi bergaduh dengan Qatar pula, dengan dakwaan Qatar menyokong k3g4nasan. Qatar tidak jatuh; malah menjadi lebih mandiri tanpa pengaruh Saudi. Gagal di Qatar dan Yaman, kerajaan Saudi masih lagi meneruskan dasar penjimatan kerana mendapan hasil minyak.

Tidak cukup dengan itu, Arab Saudi juga hanya melihat saja apabila UAE dan Bahrain menjalinkan normalisasi bersama Israel. Menurut laporan Wall Street Journal, perkembangan ini amat mengejutkan Raja Salman yang memerintah kerajaannya sokong kemerdekaan Palestin. Dalam laporan yang sama,

Putera Mahkota Muhammad bin Salman pula mempunyai pendekatan berbeza kerana golongan anak muda dilihat tidak begitu kisah tentang masalah Palestin (Al-Araby, 2020).

RUJUKAN:

Al-Araby. (2020, September 19). Saudi king and crown prince at loggerheads over Israeli normalisation, report claims.

Gonyea, D. (2005, April 25). Bush Meets With Crown Prince Abdullah. NPR.

Haberman, C. (1991, Oktober 22). Palestinian Says His Delegation Will Assert P.L.O. Ties at Talks. The New York Times.

England, A., & Warrell, H. (2020, Jun 7). Saudi Arabia to keep buying (ditapiskan) despite austerity. Financial Times.


Masalah Penulisan Bersifat Mary Sue Dan Overpower

Trope Mary Sue merupakan masalah yang kerap dihadapi oleh penulis oleh penulis perempuan ataupun watak perempuan di dalam karya fiksyen moden terutamanya dalam novel cinta. Biarpun begitu masalah ini juga dihadapi oleh watak berjantina lelaki dalam perihal trope overpower (OP) ataupun terlalu berkuasa.

Kedua-dua trope ini biasanya berlaku apabila seorang penulis mereka watak berdasarkan diri mereka sendiri ataupun terma popularnya self-insert. Self insert ialah gambaran seorang penulis tentang dirinya sendiri jika diletak dalam keadaan seperti cerita yang mereka karang. Oleh kerana manusia jarang mengkritik diri mereka sendiri maka watak bersifat self-insert ini kerap kali digambarkan sebagai maha hebat, maha kacak/cantik atau dalam kata lainnya terlalu sempurna.

Contoh terbaik self-insert bagi karya moden
ialah Stan Lee dalam filem-filem MCU. Biarpun Stan Lee seorang penulis dan
pencipta watak yang hebat beliau juga tidak dapat lari dari simptom watak
bersifat Mary Sue ataupun mungkin lebih tepatnya OP. Kini kita semua sudah tahu
watak Stan Lee dalam MCU ialah Uatu, satu watak yang digambarkan sebagai tuhan
dalam dunia MCU yang sudah tentunya berkali ganda lebih berkuasa dari Thanos
sendiri.

Istilah Mary Sue berasal dari komuniti fan
fiction siri StarTrek. Istilah ini diasaskan oleh Paula Smith, seorang editor
majalah dan peminat StarTrek, yang menyedari kebanyakkan fan fiction hasil
karya peminat perempuan StarTrek kerap kali digambarkan muda, cantik dan
terlalu sempurna dari segi pembinaan watak. Beliau menggelarkan watak sedemikian
rupa sebagai watak jenis Mary Sue. Mary Sue merupakan watak utama sebuah Fan
Fiction Star Trek karya Paula Smith sendiri yang memparodikan watak yang
terlalu sempurna ini.

Mary Sue kini dalam sastera moden merujuk
pada masalah yang dihadapi oleh penulis baru yang kerap kali memaparkan watak
utama dalam hasil kerja mereka sebagai serba sempurna tanpa kelemahan.
Penulisan jenis Mary Sue ini popular dan kerap berlaku dalam kalangan penulis
perempuan dalam menulis novel cinta. Perempuan dalam penulisan fiksyen apabila
menulis watak perempuan kerap kali memaparkan watak tersebut sebagai sempurna
dari segala segi. Seolah tiada cacat cela pada watak mereka.

Mary Sue dianggap sebuah penulisan penulisan yang sukar untuk membina perkembangan watak kerana kesempurnaan watak yang ada menyukarkan perkembangan plot dan jalan cerita dari segi pembinaan konflik dan call to action watak utama.

Kerap kali juga ia memaparkan self insert atau refleksi diri penulis sendiri dalam diri watak ciptaan penulis sewaktu pembinaan watak. Ini menyebabkan penulis sering terpengaruh dengan ego diri sendiri dan menyukarkan watak tersebut ditambah baik.

Sebagai contohnya Hermione dalam siri Harry
Potter digambar sebagai seorang yang cantik, pandai dan juga memperjuangkan
keadilan dalam novel-novel awal Harry Potter. Hanya dalam novel-novel hujung
dalam siri Harry Potter berjaya menimbulkan konflik antara Ron dan Hermione
setelah Hermione menunjukkan permasalahan emosi dalam hubungan. Hanya dengan
konflik tersebut barulah watak Hermione berjaya dikembangkan dengan lebih baik
dan mendalam. Watak perlu konflik dalam pembinaan watak.

Dalam contoh lain heroin dalam siri drama
Indonesia juga kerap kali terperangkap dengan simptom Mary Sue. Sehingga
sewaktu heroin itu dikhianati mereka digambarkan sebagai terlalu baik untuk
membalas semula atau mengambil tindakan terhadap pengkhianatan tersebut. Di
Malaysia kebanyakan drama dakwah juga cenderung terhadap watak bersifat Mary
Sue.

Lelaki juga kerap terlibat dalam terperangkap dengan sindrom penulisan Mary Sue terutamanya hasil-hasil karya Jepun dalam genre Isekai Jepun dan genre cultivation China. Namun, biarpun mirip dengan Mary Sue trope yang lebih tepat ialah overpower. Jika perempuan merasakan diri mereka serba sempurna lelaki pula merasakan diri mereka maha hebat. Acap kali juga watak utama dalam genre Isekai dan Cultivation digambar sebagai seorang yang terlalu berkuasa sehingga ke tahap mampu melawan tuhan. Ini sedikit sebanyak merencatkan jalan cerita mereka dan menyebabkan jalan cerita sedemikian kerap kali dilabel sampah oleh komuniti mereka sendiri.

Tiada yang sempurna. Hindarkan Mary Sue demi memastikan penulisan anda tidak menjadi sampah. Sekurangnya sehingga anda mengkaji trope-trope yang ada dan memahami bagaimana ingin menulis watak yang terlalu sempurna atau hebat dari segi kritikan trope. Terdapat berberapa siri yang cuba untuk melakukan perkara ini. Sebagai contohnya watak utama One Punch Man dianggap terlalu hebat sehingga mampu menewaskan musuh dengan satu tumbukan.

Namun kerana watak itu terlalu hebat penulis One Punch Man sukar mengembangkan watak ini. Namun beliau berjaya mengembangkan watak-watak sampingan yang lain sehingga watak sampingan menjadi lebih dalam dari watak utama. Atas sebab inilah Saitama kini kurang membuat kemunculan dalam komik yang mana beliau sendiri merupakan watak utama. Ini merupakan kritikan penulis One Punch Man terhadap watak bersifat overpower dan Mary Sue.


Bagaimana Kesatuan Soviet Boleh Tumbang?

Kejatuhan Kesatuan Soviet bukan sama sekali suatu peristiwa yang berlaku secara tunggal. Terdapat banyak perkara yang terjadi bagaikan rantaian menghala ke arah pembubarannya pada tahun 1991. Bangkitnya Amerika Syarikat misalnya adalah kerana ekonominya tidak begitu tersentuh angkara Perαηg Dunia Kedua.

Jadi Amerika Syarikat menjadi lubuk kewangan negara-negara Eropah untuk tujuan pembinaan semula. Sementara itu Kesatuan Soviet membina semula negara selepas membaiki apa yang berlaku. Dan negara-negara yang berpihak pada Soviet pula membentuk blok tersendiri. Dua blok ini bertembungan selama lima dekad.

Itu rumusan paling mudah untuk memahami keadaan pahit yang berlaku suatu masa dahulu. Dalam masa lima dekad ini, Amerika Syarikat bertukar 10 pemimpin berbeza fikrah dan parti… sementara Kesatuan Soviet kekal lima pemimpin yang gigih meηcαηtαs sesiapa saja yang enggan bersumpah setia.

Joseph Stalin dan Leonid Brezhnev paling giat bab ini. Akibat terlalu gigih meηcαηtαs, ramai anak muda tidak berani menyertai politik yang semakin tercemar dengan bala kroni.

Atas sebab inilah Kesatuan Soviet sudah tidak mampu melahirkan pemimpin baharu. Untuk pengetahuan semua, Brezhnev berkuasa sampai mαti dengan pelbagai jenis penyakit seperti nyanyuk misalnya (Forstl, 2020).

Selepas beliau pergi buat selamanya, Soviet sudah tidak mampu memilih pemimpin muda: Yuri Andropov dan Konstantin Chernenko meninggal dunia dalam masa sekejap.

Diganti pula dengan Mikhail Gorbachev, seorang yang menyedari kelemahan utama Soviet iaitu sistem komunisme sendiri. Pada dasarnya, Gorbachev sedang melαwαη fitrah Soviet. Sekadar bayangan, Gorbachev sedang cuba “mengeluarkan Islam daripada sistem khilafah”.

Apa sebabnya?

Kerana ekonomi Soviet tidak membangun selama 40 tahun lamanya… daripada Brezhnev sampai Gorbachev. Kerajaan Soviet pula tidak sedar diri. Mereka mencari kambing hitam untuk mewajarkan sistem komunisme. Kambing hitam mereka adalah Nikita Khrushchev, yang cuba membetulkan semula program ekonomi negaranya.

Ego 40 Tahun

Nikita Khrushchev dan Mikhail Gorbachev sedar yang komunisme tidak relevan. Mereka cuba melunturkan pengaruhnya, sekali gus mengubahkan sistem “kawalan pusat” ke “pasaran sosialis”. Tetapi mereka dikelilingi jerung-jerung politik yang mencari peluang untuk jatuhkan pemimpin. Sesiapa yang “ingin mencabut Islam dari khilafah” memang menempah mαυt di politik.

Jadi Khrushchev dan Gorbachev meskipun pragmatik takkan mungkin boleh berkuasa… selagi politik Soviet bergelumangan dengan jerung. Akhirnya, mereka pun jatuh. Khrushchev jatuh kerana Leonid Brezhnev bersama konco-konco politiknya (Taubman, 2003).

Jadi akibat kemaruk kuasa, masing-masing sekadar berjanji untuk menyambung legasi komunisme… dapat kuasa, macam-macam putar alam untuk elak penuhi janji. Sama macam satu negara, yang wajar dijadikan contoh. Sanggup berjanji untuk mendapat kuasa yang kemudian bertukar haluan dengan macam-macam alasan.

Gorbachev hampir jatuh sepertimana Khrushchev jatuh. Beliau melaksanakan program uskroeniya (pemecutan) yang mengandungi tiga perkara iaitu perestroika (pengstrukturan semula), glasnost (ketelusan) dan demokratizatsiya (pendemokrasian).

Semua boleh nampak macam mana Uskroeniya bagaikan bid’ah dan syirik pada tabiat komunisme. Barah sama sedang menimpa, apabila orang bawahan mencuba nasib. Ketika itu pula, status ekonomi Soviet sudah dalam keadaan nyawa-nyawa ikan.

Maka ramai dalam kalangan rakyat Soviet bangkit melaksanakan demonstrasi. Pada 23 Ogos 1989 misalnya, seramai dua juta orang beratur bahu-ke-bahu membuat suatu rantaian manusia sepanjang 675.5 kilometer di Estonia, Latvia dan Lithuania sebagai tanda protes anti-Soviet.

Dalam beberapa republik yang lain, protes bermula dengan semangat dan berakhir melalui dαrαh. Jadi populariti Gorbachev sememangnya lemah.

Mengambil kira perkara-perkara ini, Kesatuan Soviet menemui αjαl pada 19 Ogos 1991. Memang betul Soviet terbubar pada 26 Disember 1991. Jadi apa yang berlaku pada 19 Ogos? Apa yang besar sangat peristiwa 19 Ogos sampai dikatakan αjαl?

Kami menjemput anda beli buku PUTIN: TSAR MODEN RUSIA yang mengulas panjang pasal Peristiwa 19 Ogos… dan untuk pengetahuan anda, peristiwa ini turut mempengaruhi sistem politik Rusia sekarang dibawah Vladimir Putin. Beli di: https://www.thepatriots.store/store/latest/putin-tsar-moden-russia/

RUJUKAN:

Forstl, H. (2020). Aging Heads of State: The Politics of Dementia and Geriatric Cognitive Disorders. Dement Geriatr Cogn Disord. 49 (2): 121-128.

Taubman, W. (2003). Khrushchev: The Man and His Era. W.W. Norton & Co. Halaman 615.


Israel Membuktikan RUU Anti Lompat Parti Takkan Berjaya

Semua parti politik dalam negara sebenarnya terkesan selepas melihat apa yang berlaku dalam tempoh tiga tahun ini. Sebuah kerajaan bertambah kuat kerana budaya lompat parti. Kerajaan sama tumbang terburai angkara lompat parti juga. Itulah manis dan pahit demokrasi perwakilan. Tidak bersetuju dengan ketua kerajaan (Perdana Menteri) saja, mesti tarik balik sokongan; mimpi sajalah “tidak bersetuju” adalah demi rakyat. Selalu mesti untuk jaga tembolok sendiri.

Jadi untuk mengelak kecelakaan menimpa semula, ada parti sedang melolong untuk wujudkan rang undang-undang (RUU) khas. Jujur cakap, RUU ini tidak mendatangkan banyak manfaat pun. Kerana Israel juga ada RUU anti lompat parti. Dan kerajaan Israel baru tumbang buat kali keempat dalam masa empat tahun.

Main Kotor

Orang sini sembang lebat katanya Israel bersatu padu. Tetapi cuba tengok balik macam mana kerajaan mereka ditubuhkan. Sejak merdeka pada tahun 1948, Israel tidak pernah mempunyai sebuah kerajaan majoriti. Setiap masa mesti kena jalinkan pakatan dengan parti lain untuk menubuhkan kerajaan minoriti. Pelan menjadi sampailah tahun 1990, apabila parti dalam kerajaan minoriti mula membuat kerja gila.

Pada tahun 1988, Israel mengadakan pilihan raya. Parti Likud mendapat majoriti iaitu 40 kerusi, diketuai Yitzhak Shamir. Di belakang adalah Ma’arakh dengan 39 kerusi dibawah Shimon Peres. Mereka hanya perlu 61 buah kerusi saja. Parti-parti lain tidak mahu bergabung. Jadi Shamir dan Peres bersetuju untuk buat “kerajaan perpaduan”: Shamir jadi Perdana Menteri; Peres jadi Menteri Kewangan.

Masalahnya Peres buat wayang di belakang Shamir, sebaik sahaja Amerika Syarikat masuk line. Kerajaan George H.W. Bush bising minta Israel selesaikan isu pengusiran rakyat Palestin. Peres tahu ini isu panas. Jadi beliau pun bising minta Shamir terima cadangan Amerika Syarikat. Kalau enggan, Peres akan membawa Ma’arakh keluar.

Dan itu yang Peres buat: usulkan undi tidak percaya dan dapatkan mandat presiden untuk bentuk kerajaan. Kini di tempat Shamir, barulah Peres sedar kerjanya susah. Ada parti tidak mahu bekerjasama dengan “pemakan babi dan arnab”. Jadi mandat presiden dipulangkan kepada Shamir yang berjaya membentuk kerajaan. Sejak hari itu, tindakan Peres dipanggil “main kotor”. Jadi sebagai langkah untuk ‘menyucikan mandat rakyat’, semua parti politik sebulat suara wujudkan RUU anti lompat parti (Nikolenyi, 2018).

Main Kotor Tetapi Bersih

Sejak tahun 2009, kerajaan Israel berada dalam tangan Benjamin Netanyahu. Beliau pandai bermain politik sampai semua parti akur dan ikut cakap. Tetapi apabila nama beliau terpalit dengan dua kes pecah amanah, integritinya habis terjejas (Hovel, 2017). Tiada parti politik mahu kerjasama dengan partinya sampai kena buat pilihan raya berkali-kali. Punya cuba elak, tetapi itu saja jalannya. Selepas empat kali berpilihan raya, parti-parti anti-Netanyahu mencapai kata sepakat: biar Naftali Bennett (Yamina) pimpin Israel selama 18 bulan, sebelum diganti Yair Lapid (Yesh Atid).

Namun kerajaan ini tidak bertahan lama, terlungkup sekali lagi kerana Bennett gagal menangani segala rencana pembangkang (usaha Netanyahu) yang sering mengugut undi tidak percaya (McKernan, 2022). Nampak tak? Buat RUU untuk haling apa Peres buat. Tetapi Netanyahu atur strategi sama macam Peres jua. Jadi apa guna buat RUU?

Soalan ini kena ditanya pada ahli politik yang inginkan RUU anti lompat parti. Sejauh manakah keberkesanannya? Kalau ahli politik tidak dibenarkan tukar khemah, apa yang akan halang mereka daripada a) undi tak percaya atau b) tidak sokong belanjawan (bajet) kerajaan setiap tahun?

RUJUKAN:

Hovel, R. (2017, Ogos 4). Former Netanyahu Aide Ari Harow Reaches Deal To Become State’s Witness. Haaretz.

McKernan, B. (2022, Jun 29). Israel braces for fifth election in less than four years. The Guardian.

Nikolenyi, C. (2018). Keeping Parties Together? The Evolution of Israel’s Anti-Defection Law. Polish Political Science Yearbook. 47 (2): 188-200.


Jalan-Jalan Yang Membuka Kepada Pembukaan Konstantinopel

Varna, antara Bandar ketiga yang terbesar di Bulgaria. Tempat yang sangat strategik berhampiran dengan Bulgarian Black Sea Coast ini antara bandar yang menjadi tumpuan pelancong dari seluruh dunia kerana sejarah dan kemajuan yang telah tercipta di sana.

Tapi tahukah kita bahawa Varna pernah menjadi saksi kepada sebuah pertempuran epik di antara dua gergasi iaitu Empayar Turki Uthmaniyah dan juga Kesatuan Salib Eropah? Per4ng ini juga membuka laluan kepada pemerintah Turki Uthmaniyah selepas itu untuk meneruskan dakwah Islam mereka ke Konstatinopel. Maka per4ng ini menjadi titik tolak untuk sebuah peristiwa yang diingati sehingga ke hari ini.

Pada 10 November 1444 telah berlaku satu pertempuran yang dimenangkan oleh Sultan Murad II melawan kesatuan Kerajaan Eropah yang diketuai oleh John Hunyadi, Wladyslaw dan Mircea. Dalam sebuah kitab bernama Ayyamun Laa Tunsa, jumlah kaum Muslimin adalah sekadar 40 ribu sedangkan pasukan Eropah sekitar 50-60 ribu tentera.

Jadi apa yang menyebabkan pertempuran epik ini terjadi?

Bermula dari saat tertubuh Kesultanan Uthmaniyah, Kerajaan ini sudah memiliki pengaruh yang cukup kuat di Eropah Timur. Uthamniyah telah berhadapan dengan kerajaan kerjaan tua di Eropah Timur seperti Hungary, Wallachia dan Poland. Sekitar hujung kurun ke-13, Kerajaan Hungaria berhadapan dengan krisis kepimpinan dan akhirnya para bangsawan melantik raja baru dengan harapan agar pemerintahan Hungary akan lebih kuat dan dapat melawan kewujudan Turki Uthmaniyah.

Dengan keputusan sepakat, para bangsawan Hungary telah melantik Raja Wladyslaw III dari Poland yan masih muda sebagai raja baru Hungary dan mengharapkan bantuan darinya untuk mempertahankan Eropah Timur dari Turki Uthmaniyah. Raja Wladyslaw III terus menetap di Hungary dan tidak lagi kembali ke Poland.

Dalam masa yang sama, Hungary sedang dalam fasa gencatan senjata selama 10 tahun dengan Turki Uthmaniyah. Ketika itu juga Sultan Murad II menyepakati perjanjian tersebut kerana fokus dengan penyatuan negeri Kesultanan Uthmaniyah dan melakukan perjanjian bersama beberapa kabilah Turki yang juga Emirat Karaman di Anatolia. Kemudian, pada tahun 1444 M, Sultan Murad II membuat keputusan untuk turun takhta dan diganti dengan anakandanya iaitu Sultan Mehmed II atau Sultan Muhammad Al-Fateh.

Ketika itu, usia Sultan Al-Fateh baru berusia 12 tahun. Pertabalan Sultan Muhammad Al-Fateh telah tersebar ke seluruh pelusuk negara termasuk negara Eropah ketika itu kerana Turki Uthmaniyah pada waktu itu adalah sebuah kuasa yang besar yang disegani kawan dan lawan. Tetapi khabar ini menggembirakan Hungary kerana seolah mendapat peluang baru untuk bangkit memberontak.

Pada mereka, Sultan Mehmed masih mentah dan ridak tahu menguruskan negara dan semestinya tiada kempen ketenteraan yang akan dipimpin olehnya. Hungary kemudian meminta bantuan Republik Venesia dan Paus Eugene IV untuk membentuk pakatan besar yang akan menghancurkan Turki Uthmaniyah dari peta dunia. Mereka tak mahu kehilangan kesempatan emas ini.

Akhirnya, mereka dapat mengumpulkan 11 kekuatan yang besar bergabung di bawah pimpinan Wladyslaw III. Semua seakan bersetuju untuk bergabung walaupun mereka tidaklah sebulu sebelum tumbuhnya Kesultanan Turki Uthmaniyah. Semuanya memiliki alasan masing masing untuk menghentikan kempen ketenteraan Uthmaniyah di Eropah Timur.

Sementara itu, Mehmed II masih belum bersedia untuk memimpin tentera yang boleh melawan gabungan pasukan Eropah. Untuk itu, beliau memerintahkan pengawalnya untuk meminta ayahnya datang lagi dan menjadi Sultan. Saat ini adalah saat yang sangat getir.

Sultan Murad II tidak lagi berada di istana sultan kerana telah berpindah ke sebuah rumah di Anatolia barat daya. Beliau mendapat surat dari anaknya yang bertulis,

“Jika engkau adalah Sultan, datang dan pimpinlah pasukanmu. Jika saya adalah Sultan, dengan ini saya memerintahkan kamu untuk datang dan memimpin pasukanku”

Sultan Murad II tahu bahawa beliau perlu kembali ke kancah pemerintahan bukan saja untuk menurut kata anakandanya tetapi demi menyelamatkan empayar Islam yang gah itu. Sekembalinya Sultan Murad II ke istana raja, beliau dilantik kembali menjadi Sultan dan berangkat bersama 40 ribu tentera Kesultanan Uthmaniyah menuju ke Eropah Timur.

Jadi bergeraklah mereka masuk dengan semangat jihad yang kuat untuk memastikan dakwah Islam terus bersinar. 2 pasukan gergasi mula menuju ke Varna, sebuah kawasan yang terletak di Bulgaria Timur. Ketika ini, pasukan Eropah sangat yakin kerana jumlah mereka yang lebih besar. Keyakinan mereka ini juga menyebabkan mereka bersedia bukan saja di darat tetapi di laut untuk menyekat selat Dardanella dan Laut Hitam.

Pasukan Eropah ketika itu berada di timur Varna yang berhampiran dengan Laut Hitam sementara pasukan Uthmaniyah berada di barat Varna. Pasukan elit Janissari bersedia di kem Uthmaniyah da nada yang diberi tugas untuk membuat parit dan diletakkan kayu tajam untuk menghalang kemaraan pasukan berkuda Eropah.

Pep3rangan pun bermula. Awal pertempuran kelihatan pasukan Uthmaniyah diasak denga begitu hebat sehingga dikatakan hampir kalah. Pasukan Eropah mula mengasak dan Wladyslaw III mula membawa beberapa orang untuk menye-rang terus Sultan Murad II tetapi terjatuh dalam parit dan tertusuk kayu tajam. Peluang ini diambil oleh salah seorng tentera Uthmaniyah bernama Kodja Hazar untuk membu-nuh Wladyslaw III.

Melihat kema-tian panglima mereka ma-ti, maka runtuh moral pasukan Eropah. Peluang ini digunakan sehabis baik oleh pasukan Uthmaniyah untuk menghabiskan saki baki tentera Eropah yang kehilangan sekitar 15 ribu orang termasuk raja dan panglima yang ditawan.

Kemenangan di Varna juga telah membuka ruang kemenangan di pertempuran Kosovo pada tahun 1448 kepada pasukan Uthmaniyah. Kemenangan itu menghalang negara negara Eropah menghantar bantuan yang penting kepada Konstantinopel ketika pengepungan Uthmaniyah ke atasnya pada tahun 1453 oleh Sultan Muhammad Al-Fateh.

Maka, begitulah untuk mencapai kemenangan. Bukanlah ia perlu terus kepada sasaran tetapi melemahkan apa yang menguatkan sasaran itu lebih baik dan mengurangkan kemudaratan. Strategi ini tidaklah mudah dan semestinya kerana mereka berjuang kerana agama dan bukan dunia.

Wallahu a’lam.

#NastiauUmmah

RUJUKAN:

Halecki Oscar, The Crusade of Varna, New York, 1943

Emy Azziaty Rozali, Turki Uthmaniyah: Persepsi dan Pengaruh dalam Masyarakat Melayu, Dewan Bahasa dan Pustaka, 2016

Thoriq Ahmad, Ini Sejarah Kita, Pustaka Buku Putih, 1984

Battle of Varna 1444. https://youtu.be/IUlp9U2p5_c


Tabung Bergerak: Masjid Kaya Atau Rakyat Materialistik?

Perjuangan setiap orang Islam sepatutnya memastikan masjid di kariah mereka cergas secara fiskal. Dengan kata mudah, setiap masjid seharusnya mempunyai simpanan 12 kali ganda perbelanjaan mereka. Jika institusi masjid belum memiliki simpanan sebegitu, bermakna kecergasan fiskal masih lagi belum tercapai. Umat Islam seharusnya menyertai perjuangan dunia dalam usaha membetulkan kelemahan di setiap aspek seperti jaminan makanan, tenaga diperbaharui dan kenderaan mesra alam. Malang sekali segelintir daripada mereka semakin tangkas mempersoalkan kekayaan masjid yang dikerumuni anak-anak kariah miskin.

Kemiskinan persekitaran tidak seharusnya dipertanggungjawabkan keatas masjid. Memang benar setiap hari ada sahaja orang yang berdepan dengan masalah kekurangan wang. Disebabkan itulah ramai yang giat cucuk tabung masjid. Bila ditangkap, alasan yang sentiasa keluar ialah susu anak. Benar atau tidak bukan suatu keperluan untuk dibincangkan. Amatlah menyedihkan apabila ketelusan masjid dalam memaparkan jumlah kutipan mingguan dijadikan magnet kepada kecurian.

Masalah kemiskinan seharusnya diperangi institusi zakat dan baitulmal dalam aspek sosialisme. Manakala kerajaan pula perlu berjuang untuk memangkinkan peluang pekerjaan bagi setiap anak kariah. Masjid tidak sepatutnya dijadikan alat untuk mendapatkan wang pantas. Masjid tidak beroperasi seperti pinjaman wang berlesen sebenarnya. Sebaliknya tabung masjid sepatutnya disimpan untuk pengurusan harian, seperti bil utiliti dan keperluan asas.

Kebiasaannya masjid akan ditutup pada waktu tertentu atas keselamatan. Namun terdapat juga beberapa masjid yang sentiasa beroperasi, sekaligus menggunakan elektrik dan air 24 jam sehari. Sementara papan putih masjid mengumumkan kutipan RM50,000 sebulan, bil elektrik tidak mustahil mencecah RM10,000 pun. Secara kebiasaan, bulan Ramadhan akan mencatatkan penggunaan elektrik paling tinggi atas sebab yang jelas iaitu solat tarawikh dan program qiamulail. Namun simbiosisnya, bulan tersebut juga paling menggalakkan sedekah.

Namun masjid tidak boleh berasa selesa dengan kutipan besar. Keselamatan fiskal ialah tombak paling penting dalam apa-apa jua pengurusan, terutamanya masjid yang menyandang maruah agama. Wang berlebihan selalunya disimpan untuk persediaan tertentu seperti kegawatan bulan-bulan tertentu apabila kutipan dibawah paras selamat. Lebih teruk jika berlaku bencana yang merosakkan masjid seperti keruntuhan tembok atau bumbung. Takkan sudah terlepas najis baru ingin cari tandas? Pengumpulan derma kilat ketika itu akan melambatkan proses pembaikan.

Lagipun masjid merupakan pusat kariah. Dan kebanyakan kariah sentiasa berkembang. Jika tahun ini anak kariah mencecah 1,000 orang – 10 tahun akan datang, angka ini mungkin naik berganda. Dan bila Hari Raya Aidilfitri, jangan cakap masjid – surau pun terlalu penuh. Maka eloklah simpanan masjid berkepuk bagi tujuan pengubahsuaian (renovation) yang memakan puluhan ribu ringgit. Kadangkala masjid itu sendiri memerlukan “surau” baharu ekoran saiz yang tidak lagi relevan dengan bilangan jemaah.

Projek-projek besar ini selalunya mudah dibayangkan. Namun bukan projek sebegini yang selalunya memberikan tekanan terhadap masjid. Setiap tahun tikar perlu ditukar. Ada sahaja kipas dan lampu yang rosak. Sejadah lusuh dan kain tingkap koyak perlu dibasuh setiap masa, sebelum ditukarkan selepas tempoh tertentu. Telekung pun sebegitu juga, apabila kain-kain yang diwakafkan perlu dipelihara kesuciannya selepas kekerapan penggunaan.

Untuk membayangkan sebuah masjid tidak bersih, digalakkan setiap orang pergi ke surau sebuah pasaraya besar. Kadangkala buka sahaja pintu, bau kepam menyerang. Bau ini biasanya merosakkan kualiti solat akibat sejadah, telekung dan tempat wudhu yang tidak dibasuh. Mungkin juga sistem peredaran udara (ventilation) yang perlu ditambah baik lagi.

Sesetengah masjid juga melaksanakan program bacaan Qur’an dan tuisyen yang percuma. Upah guru yang mengajar takkan dianggap fisabilillah pula – semestinya kos minyak dan keringat mereka perlu diganjarkan dengan wang yang datang daripada tabung masjid.

Maka disini harus ditanya semula – sebuah pejabat kecil pun berdepan dengan kos bulanan sebanyak RM20,000, apatah lagi masjid yang besar. Benar staf masjid mungkin digajikan kerajaan. Namun jika sebuah masjid berfungsi pada RM20,000 sebulan, apakah selamat jika kutipannya RM50,000 sahaja? Tentu sekali selamat setahun selepas simpanan mencecah RM240,000. Simpanan inilah menyelamatkan masjid daripada situasi-situasi sukar seperti mengutip derma daripada orang.

Sayangilah institusi masjid. Malaysia sudah mendapat 1001 keberkatan, berbeza dengan rumah-rumah ibadat di Amerika Syarikat seperti masjid, gereja dan synagogue yang perlu keluar atas kegagalan pembayaran sewaan. Usahlah terlalu mterialistik mempersoalkan setiap sen yang dibelanjakan.

Memang benar ada pengurusan yang menyalahgunakan wang untuk menghiaskan masjid sambil mengabaikan keperluan kariah. Diulangi sekali lagi – masjid (yang masih belum selamat) tidak seharusnya diwajibkan bertanggungjawab atas kekurangan kariah. Bagi masjid yang selamat secara fiskal, pihak pengurusan perlu juga mengasingkan sebahagian daripada bajet untuk keperluan anak-anak kariah. Keselamatan seharusnya diusahakan terlebih dahulu.

Gambar Sekadar Hiasan: Masjid Pekan KulimSila follow penulis: https://www.facebook.com/ahmadfaezal93/


Kenapa Banyak Kosong Pada Mata Wang Rupiah?

Sebelum kehadiran koronavirus, Indonesia terutamanya Bandung adalah syurga membeli belah bagi rakyat Malaysia.

Hal ini demikian kerana harga barangan di Indonesia jauh lebih murah berbanding di negara sendiri. Mana tidaknya, nilai mata wang mereka lebih rendah daripada nilai mata wang kita.

Malahan mata wang mereka juga memakai angka ribu, puluh ribu dan ratus ribu dalam memberi barang. Bayangkan, anda hanya perlu miliki RM280.40 bersamaan 1 juta rupiah untuk bergelar jutawan di sana.

Namun, persoalannya bagaimana mata wang Indonesia memiliki banyak angka kosong dan nilai rendah?

Tahukah anda pada tahun 1945, 3.8 rupiah adalah bersamaan 1 USD tapi hari ini kita melihat peningkatan berkali ganda pada bila 14,851.86 rupiah dipadankan dengan 1 USD?

Apakah punca boleh berlaku peningkatan yang begitu mendadak sekali? Inflasi adalah penyebab utama kepada pemasalahan mata wang rupiah.

Hal ini demikian kerana, inflasi tertinggi telah dicatatkan melanda Indonesia pada era 50-an dan 60-an dengan mencapai 634%.

Ianya telah memaksa Indonesia menurunkan nilai mata wangnya menjadi 1000 rupiah baru bersamaan 1 rupiah lama bagi membendung peningkatan inflasi.

Presiden yang baru sahaja menggulingkan pemerintah lama iaitu Suharto dijangka mampu mengawal penurunan nilai rupiah bagi mengimbanginya dengan dolar AS.

Namun krisis ekonomi yang melanda dunia pada 1997-98 telah membuatkan nilai mata wang rupiah semakin jatuh. Kesannya, rupiah telah turun begitu mendadak sekali dalam setahun dari 1,500 ke 7,000 rupiah bersamaan 1 USD.

Sebelum itu pada tahun 1978, tukaran mata wang rupiah ke dolar AS telah menjadi 415 hingga 620 rupiah kepada 1 USD. Manakala 620 hingga 1000 rupiah kepada 1 USD pada tahun 1983.

Penurunan tersebut lantas memberi kesan kepada rakyat Indonesia yang bekerja dibayar gaji menggunakan rupiah. Hal ini dapat dilihat apabila gaji yang diberikan tidak setara dengan harga barang.

Bagi barangan import pula, harga baru terpaksa diperkenalkan dengan nilai rupiah yang lebih tinggi. Jadi, perkara ini sedikit sebanyak telah menjejaskan kehidupan rakyat marhaen di Indonesia.

Walau bagaimanapun, kadar mata wang rupiah masih lagi mengembang tetapi terus menurun berikutan inflasi sebanyak 6 sehingga 10 peratus setahun.

Dasar monetari yang bertujuan mengawal rupiah sebenarnya telah menyebakan peningkatan inflasi dan defisit.

Ada juga ura-ura yang menyatakan bahawasanya terdapat perbincangan untuk mengurangkan angka kosong dalam mata wang rupiah pada tahun 2012.

Namun begitu, undang-undang dan kesedaran masyarakat menghalangi perubahan tersebut berikutan salah faham mengenai isu itu. Ianya juga dibimbangi akan memberi kesan yang begitu buruk kepada ekonomi dan sosial Indonesia.

Mungkin juga apa yang terjadi kepada mata wang Indonesia ini juga serupa dengan mata wang Thailand dan Filipina. Mata wang kedua-dua negara itu juga mencatatkan penggunaan angka kosong yang banyak.

Apa-apa pun, nilai mata wang itu akan bisa diukur sebagai berdaya saing jika ianya dapat mengimbangi dan mendekati dolar AS.


Aplikasi Fizik Dalam Lagu We Will Rock You

Pasti kita semua mengenali atau pernah mendengar lagu ‘We will rock you’ bukan?

Lagu dari kumpulan Queen ini pasti akan kedengaran setiap kali berlangsungnya temasya sukan suatu ketika dahulu. Lagu ini juga merupakan pasangan kepada lagu ‘We are the champion’ hasil ciptaan Freddie Mercury dan sering dimainkan secara berpasangan oleh stesyen radio.

Disebalik populariti lagu ini, tersimpan satu fakta menarik untuk dikongsikan, iaitu pembikinan lagu ini turut menggunapakai pengetahuan dalam ilmu fizik.

Lagu ini dicipta pada tahun 1977 oleh pemain gitar utama bagi kumpulan Queen, Dr. Brian May. Beliau memiliki ijazah dengan kepujian dalam bidang fizik dari Imperial College London, salah sebuah universiti terkemuka di UK.

Identiti utama bagi lagu ini sudah tentunya pada rentak ‘stomp-stomp-clap’ yang menggunakan kombinasi hentakan kaki dan tepukan tangan. Menurut Dr. Brian May, rentak ini dicipta dengan tujuan untuk mewujudkan kesatuan dan interaksi antara penonton dan kumpulan Queen setiap kali lagu ini dipersembahkan secara live.

Sewaktu sesi rakaman bagi lagu ini, Brian May ingin mewujudkan satu kesan audio dimana bunyi rentak ‘stomp-stomp-clap’ ini seolah-olah dihasilkan oleh seribu orang. Namun pada waktu itu belum ada lagi mesin audio yang boleh menghasilkan kesan sebegitu.

Di sinilah Brian May menggunakan pengetahuan fiziknya dalam bab hubungan antara gelombang bunyi dan jarak. Menurut Brian May, kesan audio ini dihasilkan dengan merakamkan bunyi rentak tersebut berulang kali pada jarak yang berbeza dari mikrofon. Jarak antara mikrofon dan sumber bunyi ini pula ditetapkan mengikut nisbah nombor perdana.

Rakaman audio bagi rentak ini kemudiannya dilapiskan satu sama lain dan dijarakkan sedikit bagi menghasilkan kesan seakan sebaran bunyi dari pelbagai arah. Akhirnya kesan audio ini berjaya dihasilkan dengan hanya menggunakan empat orang ahli kumpulan Queen sahaja.

Pada konsert Lives Aid tahun 1985, kesan audio yang sama telah berjaya dihasilkan oleh 75,000 orang yang membanjiri stadium Wembley. Objektif penciptaan rentak ini oleh Dr. Brian May juga turut berjaya dicapai. Persembahan ini diiktiraf oleh pemuzik profesional dan pengkritik sebagai antara ‘Persembahan live terbaik sepanjang zaman’.

Kali terakhir lagu ini dipersembahkan di temasya sukan secara besar-besaran adalah sewaktu acara penutup Sukan Olympics London 2012.

-Fariz Mazlan-


Kebun Jasad Manusia Untuk Dikaji Ahli Forensik

Adakalanya apabila anda melalui jalan raya, anda akan terhidu bau bauan tengik lagi busuk yang sangat anda kenali. Bau b4ngkai binatang mereput. Kadang kala, b4ngkai ni juga tak berbau. Selalunya, yang tak berbau ni dalam keadaan mumia lah, takpun keras membeku kerana suhu yang terlampau sejuk. Manusia juga tak terlepas daripada perkara ni dan melalui hal yang sama. Selepas manusia m4ti dan m4y4tnya dikebumikan, jasadnya akan beransur ansur mereput hingga ia tinggal menjadi debu.

Namun, di Amerika Syarikat, terdapat sebuah perbadanan yang mengkaji fenomena ini. Sekurang kurangnya di fasiliti Antropologi Forensik Universiti Tennnessee, AS, mereka menyediakan komplek khas seluas 3 ekar untuk kajian pereputan jasad manusia. Berbanding proses pengkebumian, jasad manusia ni tak diletak dalam tanah. Jasad mereka ni diletakkan di atas tanah. Ya, seperti b4ngkai haiwan. Disebabkan reputasi ini, kompleks ini kemudiannya digelar ‘kebun jasad manusia’.

Mungkin ada daripada sesetengah kalian tertanya tanya, untuk apakah kajian ini dilakukan? Kenapa mereka sengaja letak jasad ni mereput di luar? Sekiranya anda melihat ini daripada kanta sains forensik, maka anda akan menghargai usaha fasiliti ini. Kadang kala dalam kes homisid mahupun kem4tian biasa, ada sesetengah jasad ini terbiar di tempat yang asing daripada orang ramai.

Jadi, m4y4t mereka ni susah dijumpai oleh orang lain. Hasilnya, m4y4t m4y4t ni akan jadi sukar dicam dan sekiranya mereka ni manga bvnuh, bukti yang ada pada mereka barangkali sudah hilang. Sekurang kurangnya di Amerika Syarikat sahaja, sekitar 600,000 orang hilang setiap tahun dan daripada jumlah tersebut, 4,400 daripadanya ialah jasad dan m4y4t yang tak dikenali yang dijumpai orang. Dalam tahun 2018, Amerika Syarikat mendaftarkan sebanyak 16,000 kes bvnuh di sana, tapi hanya 60% sahaja yang berjaya diselesaikan.

Bergantung pada tempat, masa, suhu dan pelbagai lagi pembolehubah, jasad dan m4y4t ni akan melalui proses pereputan yang berbeza. Ada yang mereput cepat, adan yang menjadi mumia dan ada yang sudah tinggal rangka sahaja. Melalui kajian badan dan fasilit sebegini, proses pereputan jasad mampu dikaji dengan lebih terperinci dan m4y4t yang tak dikenali mampu dicam dan bukti jenayah mampu dicari.

Sebagai contoh, sebagaimana b4ngkai haiwan, m4y4t manusia juga merupakan sumber baja yag bagus. Oleh itu, pokok dan tumbuh tumbuhan yang berdekatan selalunya mempunya tanah yang subur. Melalui maklumat ini, polis dan ahli forensik mampu mencari m4y4t mangsa yang ditanam di tempat yang disyaki. Selalunya, proses pereputan m4y4t dan juga b4ngkai akan melalui 5 fasa.

FASA PERTAMA: DEGRADASI AWAL

Setelah m4tinya manusia, seluruh sistem badannya akan terhenti. Sel dan organ mula m4ti dan mereput dek ketiadaan darah yang membekalkan zat dan oksigen. Otot badan mula menjadi keras dan mewujudkan ‘rigor mortis’. Pada tahap ni, badan akan menjadi keras kaku dan kekal tegang. Pada masa yang sama, mikrob akan mula memakan dan merosakkan sel dalam badan. Bau bauan inilah yang kemudiannya akan menarik lalat b4ngki supaya bertelur pada jasad tersebut. Melalui hal ini jugalah, sebagaimana tanah subur sebentar tadi, ahli forensik mampu mengetahui anggaran kem4tian m4y4t tersebut berdasarkan ulat berengga. Walau bagaimanapun, proses ini agak tak tepat kerana boleh jadi m4y4t ini dibungkus dahulu sebelum dibuang, lantas menghalang lalat daripada bertelur sejurus mangsa m4ti.

FASA KEDUA: PENGEMBUNGAN

Hasil degradasi dalam badan oleh mikrob, gas gas seperti metana dan hidrogen sulfida mula terbentuk dan mengembungkan m4y4t. Sekadar selingan, gas ini juga boleh terbentuk semasa kita masih hidup, yakni melalui kentut dan masalah perut kembung. Berbeza dengan pengembungan m4y4t, gas dalam kentut dan perut kembung ni terjadi kerana penghasilan gas daripada proses fermentasi bakteria di dalam usus. Berbalik kepada pengembungan m4y4t, disebabkan kenaikan tekanan udara oleh gas gas ini, cecair jasad akan mula mengalir daripada bahagian ruang terbuka badan seperti hidung dan lubang buntut.

Bergantung kepada spesis m4ngsa, ada kalanya mereka ini boleh mengembung sampai meletup, seperti b4ngkai paus. Cecair yang meleleh keluar ini juga akan menarik perhatian serangga dan haiwan lain dan mereka akan menjamah jasad ini, lantas mempercepatkan lagi proses pereputan ini. Penjamahan ini juga menyebabkan jasad m4ngsa lebih terungkai dan mewujudkan ruang permukaan yang besar bagi mikrob. Hal ini kemudiannya menyebabkan mikrob mampu mengurai lebih banyak bahagian dan mempercepatkan lagi proses pereputan. Disebabkan itulah, bau bauan tengik dan busuk paling kuat pada fasa ini.

FASA KETIGA: PEREPUTAN AKTIF

Pada fasa ini, seluruh jasad m4ngsa penuh dikerumuni serangga. Pada masa yang sama, jisim jasad akan hilang paling banyak pada saat ini dek cecair badan yang meleleh di persekitaran dan juga bahagian jasad yang dijamah serangga. Hal ini juga menyebabkan jasad menjadi lebih kering kerana serangga ini juga menyedut cecair jasad m4y4t ini. Perkara ini tak terikat pada serangga pemakan b4ngkai, malah ia juga boleh dilakukan oleh serangga yang anda tak pernah sangka.

Contohnya ialah rama rama. Serangga elegen ini adakalanya akan menyedut nutrient daripada bangkai demi zat seharian mereka. Selalunya mereka boleh mendapatkan zat ni pada tanah yang lembab dan berlumpur, tapi kadang kadang mereka juga boleh mendapatkan zat ini melalui peluh hidupan dan juga darah dan cecair b4ngkai. Fasa ini tamat apabila ulat berengga mula menjadi kepompong.

FASA KEEMPAT: PEREPUTAN LANJUTAN

Pada fasa ini, bahagian bahagian lembut sudah terurai dan hanya beberapa bahagian lain sahaja yang boleh diurai. Serangga yang mempunyai kebolehan mengunyah dengan kuat seperti kumbang akan memakan dan mengurai bahagian yang lebih keras. Fasa ini jugalah fasa di mana tanah di persekitaran mayat mula menunjukkan perubahan kima dek lelehan cecair jasad sebelum ini.

Unsur kimia seperti forforus (daripada protein), karbon (daripada protein dan lemak) dan potassium (cecair badan) akan meningkat. Peningkatan unsur kimia nitrogen (daripada protein) pula menyebabkan tanah menjadi lebih subur. Peningkatan nitrogen ini juga akan menyebabkan perubahan pH dan menjadikan tanah lebih asidik.

FASA KELIMA/FASA TERAKHIR: PENGERINGAN JASAD

Pada tahap ini, jasad m4y4t sudah tinggal bahagian yang susah diruai dan kebanyakannya bahagian jasad ini sudah menjadi kering. Bahagian bahagian yang tinggal seperti rambut, ligamen dan bahagian lembut yang lain akan diurai oleh serangga serangga tertentu. Sebagai contoh, hama dan larva kupu kupu akan memakan rambut. Ligamen dan bahagian lembut yang tertinggal akan dimakan oleh kumbang dan lalat.

Tulang temulang yang keras, disebabkan ia susah diurai akhirnya akan ditinggal menjadi rangka dan tenggelam dalam tanah setelah beberapa ketika. Ada kalanya, tulang ini juga boleh lesap kerana dimakan haiwan. Anjing, misalnya suka memakan sum sum tulang manakala landak pula suka memakan tulang demi keperluan zat dan juga untuk mengasah gigi mereka.

Pun begitu, sebagaimana yang disebut sebelum ini, jasad m4y4t dan b4ngkai haiwan ni tak semestinya akan melalui fasa pereputan dengan lancar. Bergantung kepada faktor luaran seperti suhu dan tempat, jasad ini mungkin tak boleh mereput dengan sempurna. Sebagai contoh, cuaca yang terlampau sejuk seperti tundra, dan terlampau panas seperti padang pasir akan menghalang haiwan, serangga dan mikrob daripada mengurai jasad dan b4ngkai.

Tempat dengan kadar garam yang tinggi seperti Laut M4ti juga akan menyebabkan perkara yang sama. Di tempat seperti paya gambut, air dan tanah yang berasid mewujudkan keadaan yang tak sesuai bagi proliferasi mikrob pengurai b4ngkai. Maka, tak menghairankan kesemua jasad yang ditemui pada tempat tempat sebegini mampu ditemui dalam keadaan mumia yang sempurna.

Disebabkan hal ini, fasiliti ini tak membuat kajian rigid dengan hanya meletak jasad di tempat terbuka. Mereka juga memperuntukkan kawasan untuk menyerupai situasi tertentu. Sebagai contoh, ada jasad yang diletak dalam kenderaan dalam air untuk menyerupai situasi kemalangan kenderaan jatuh dalam badan berair. Selain situasi tertentu, sebarang tatu dan tindikan yang ada pada jasad juga didokumentasikan untuk dilihat perubahan reputan pada bahagian bahagian ini.

Kajian pereputan jasad ini ternyata bukan perkara sia sia. Penemu fasiliti ini, Dr. William Bass telah menggunapakai ilmu yang didapati beliau bagi membantu kes kes polis. Sebagai contoh, Bass telah diberi kes m4y4t mangsa kebakaran kenderaan di Tennessee. Walau bagaimanapun, tarikh kem4tian m4ngsa tak mampu diketahui dengan tepat. Bass dan anak muridnya telah menganalisa m4y4t tersebut berdasarkan kepompong berengga yang ada tempat kejadian.

Hasilnya, mereka mendapati berengga yang ada pada tempat kejadian mempunyai kesan terbakar. Ini bermakna, m4ngsa telah m4ti lebih lama sebelum kenderaan tersebut terbakar. Memandangkan ulat berengga itu dalam keadaan kepompong, maka m4y4t itu dapat dijangka m4ti sekurang kurangnya 2 minggu sebelum kebakaran, berdasarkan usia ulat berengga.

Potensi kebun jasad manusia dalam bidang forensik ini secara tak langsung mewujudkan minat daripada negara lain. Contohnya di Australia, sebuah fasiliti bernama Australian Facility for Taphonomic Experimental Research telah dibuka pada tahun 2006. Pengasas fasiliti ini, Shari Forbes kemudiannya berpindah ke Kanada sebagai seorang Professor bagi fasiliti kebun jasad manusia versi Kanada pada tahun 2018.

Selain daripada isu minat negara, isu penggunaan mesin AI juga menarik minat pengkaji forensik kebun jasad manusia. Memandangkan mikrob memainkan peranan besar dalam pereputan jasad, maka mesin yang mampu mengenali dan menganalisa mikrob mikrob ni penting dalam memahami proses pereputan dan juga mengenali lokasi kem4tian.

Melalui maklumat sebegini, dijangka kebun jasad manusia akan memainkan peranan yang besar dalam siasatan forensik. Barangkali dalam 5-10 tahun yang mendatang, produk hasil kajian kebun jasad ini boleh digunakan sebagai bukti jenayah yag kukuh di mahkamah. Ini juga mencetuskan persoalan yang penting. Adakah Malaysia juga perlukan fasiliti ini untuk keperluan forensik? Sekiranya ya, siapa yang mahu menderma m4y4t? Bagi yang Islam, adakah dibolehkan bagi kita untuk menderma m4y4t kita untuk perkara sebegini?

Untuk hal ini, barangkali kita boleh duduk dan bincang bersama. Mungkin ya, mungkin tak. Siapa yang tahu, bukan?

RUJUKAN:

Bass, William M.; Jefferson, Jon (2007). Beyond the B0dy Farm (1st ed.). New York: William Morrow. ISBN 0-06-087529-1. OCLC 173748687.

Carter D.O.; Tibbett M. (2008). “Cadaver Decomposition and Soil: Processes”. In M. Tibbett; D.O. Carter (eds.). Soil Analysis in Forensic Taphonomy. CRC Press. pp. 29–51. ISBN 978-1-4200-6991-4.

Dotinga, Randy (December 12, 2007). “Professor Needs More Land for B0dies on C0rpse Farm”. Wired.com. Retrieved March 27, 2008.

Janaway R.C., Percival S.L., Wilson A.S. (2009). “Dec-mposition of Human Remains”. In Percival, S.L. (ed.). Microbiology and Aging. Springer Science + Business. pp. 13–334. ISBN 978-1-58829-640-5.

Moore, Tim; Basiliko, Nate (2006), Wieder, R. Kelman; Vitt, Dale H. (eds.), “Dec0mposition in Boreal Peatlands”, Boreal Peatland Ecosystems, Ecological Studies, Springer, pp. 125–143, doi:10.1007/978-3-540-31913-9_7, ISBN 978-3-540-31913-9


Melayu Tidak Bertamadun Kerana Tidak Memiliki Sistem Tulisan – Geng Chola

Untuk pengetahuan, sejak kami menuliskan artikel mendedahkan mengenai kepincangan sebuah forum yang mendakwa yang bukan-bukan mengenai tamadun orang Melayu di Asia Tenggara, terus kami dihujani mesej yang menderu masuk oleh golongan fanatik sejarah Chola. Antara mesej yang masuk adalah di bawah, memanggil kami untuk mempertahankan sejarah Melayu.

Pertama, kami tidak pernah berniat mahu mengatakan bahawa bangsa kami sebagai superior. Tidak sama sekali timbul isu tersebut kerana kami bukanlah puak-puak fasis seperti Chola yang merendahkan sejarah dan bangsa orang lain dengan pendakwaan tidak berasas pada tamadun silam mereka. Buktinya, segmen Kronikel Dunia yang memaparkan sejarah dunia PELBAGAI BANGSA berjaya mencatatkan jumlah setinggi 594 berbanding sejarah Alam Melayu yang sekadar mempunyai 521 rencana. Bukankah ini bukti kami adil dan saksama dalam membentangkan sejarah Melayu tanpa ada niat merasakan sejarah kami superior?

Sebaliknya dalam tuduhan geng Chola yang mengatakan bahawa kami ini berlagak Superior ke atas bangsa Melayu, mereka yang sebenarnya berasa superior. Buktinya, lihatlah bagaimana jalangnya pengguna akaun facebook di atas yang terus menyerang isu tulisan orang Melayu pula. Dalam dakwaan itu, orang Melayu digambarkan sebagai tidak bertamadun kerana tidak memiliki tulisan sendiri. Jawi pulak cuba dinafikan haknya. Jadi, mari bersama kami menyelami tulisan Melayu yang pernah digunakan dalam sejarah, dan dalam masa yang sama, kita akan menyelami sejarah sistem-sistem tulisan di dunia.

Sebenarnya, kalau isu originality tulisan itu sendiri yang menjadi persoalannya, maka izinkan saya katakan bahawa kita orang Melayu dan Tamil tidak harus berbangga pada setiap tulisan mereka, kerana pakar epigrafi dari seluruh dunia telah sepakat mengatakan bahawa hanya ada 5 buah sistem tulisan sahaja yang merupakan sistem tulisan paling asli di dunia. Malangnya dalam senarai 5 tulisan ini; Cuneiform, Mesir Purba, tulisan Lembah Indus, tulisan bangsa Maya dan tulisan Cina; tidak tersenarai langsung tulisan Tamil sebagai tulisan paling asli. Adapun, setiap tulisan yang datang terkemudian adalah dipengaruhi 5 tulisan paling asli ini.

Contohnya apabila bercakap mengenai tulisan Tamil, leluhur kepada Tamil ialah tulisan Brahmi, yang berasal daripada tulisan Aramaic yang kemudian dapat dijejak sehingga ke tulisan bangsa Phoenicia yang juga merupakan nenek moyang kepada tulisan Latin yang kita pakai sehingga hari ini. Lebih mendalam, tulisan Phoenicia ini dapat dijejak ke tulisan Mesir Purba yang didabik sebagai tulisan paling purba dunia yang telah melahirkan pelbagai tulisan di dunia.

Adapun kalau saudara nak menafikan kewujudan Jawi sebagai aksara purba orang Melayu, apa kata saya perkenalkan tulisan Rencong yang merupakan salah satu sistem tulisan yang pernah digunakan oleh orang Melayu. Sebagai contoh, saya kongsikan dalam gambar di bawah yang merupakan sebuah catatan Melayu dalam tulisan Rencong mereka. Tulisan dalam gambar di bawah adalah sebuah puisi Sufi bertajuk Syair Perahu yang merupakan sebuah perbahasan hebat mengenai sebuah konsep Wahdatul Wujud

Di bawah ialah sebuah perkongsian mengenai manuskrip rencong yang dipahat di atas sebuah buluh yang bertajuk tembai dan teremba dan kalau ia diterjemahkan akan membawa maksud Anjut parahu dari ulu / pisang rukama kanan pari / tambai kutahu dari guru / taraba kapun barahi yang membawa kisah keadaan roh di alam roh. Manuskrip di bawah diyakini berasal dari abad ke-19 Masihi.

Adapun, sudah tentu apabila saya membangkitkan mengenai aksara rencong, tanpa menyentuh langsung saudara sistem tulisan ini seperti aksara Lampung yang turut digunakan untuk menulis dalam Bahasa Melayu, bermaksud tulisan ini tulisan paling asli. Seperti mana aksara-aksara lain suku-suku dan bangsa lain di Austronesia, aksara Pallava yang pernah digunakan oleh orang Melayu yang suatu masa dahulu adalah pengganut agama Hindu-Buddha.

Rencong berasal dari sistem tulisan Pallava yang merupakan anak kepada tulisan Brahmi. Tulisan Brahmi ni tulisan bagi Bahasa Sanskrit di benua India. Jadi sebelum kedatangan Islam, orang Kepulauan Melayu yang menerima budaya Hindu-Buddha pun menggunapakai tulisan Pallava.

Batu-batu bersurat kuno kebanyakan dalam tulisan Pallava. Dari Pallava datangnya tulisan Kawi yang kemudian berevolusi jadi tulisan Sunda, Jawa, Lontara (Bugis) dan Rencong (Melayu Sumatera). Begitu juga dengan bangsa-bangsa Asia Tenggara yang lain (Siam, Khmer, Lao, Burma), semua mencipta tulisan sendiri berdasarkan Pallava termasuklah suku Batak yang anda petik turut mempunyai sistem tulisan mereka tersendiri.

Selepas kedatangan Islam, orang Melayu mula mengadaptasi tulisan Arab dalam bentuk Jawi. Bukan meniru Arab 100%, sebab dalam tulisan Arab tiada huruf yang boleh mengekspresi bunyi “c”, “p”, “g”, “ng”, “v” dan “ny” dalam Bahasa Melayu, jadi orang Melayu menambah 6 huruf baru dalam Jawi. Ada yang kata 6 huruf tu datang dari Parsi, ada yang kata datang dari Yaman, tapi ia sememangnya “indigenous sounds” yang dah wujud dalam Bahasa Melayu.

Orang Melayu mencipta tulisan Jawi bukanlah atas alasan “Arabisasi” tetapi lebih kepada “Islamisasi”. Tulisan lama sudah tak mampu untuk mengekspresi kosa-kosa kata (vocabulary) baru ekoran pengaruh budaya Islam dalam Tamadun Melayu. Lagipun pada waktu pengadaptasian tulisan Jawi, Bahasa Melayu telah berevolusi daripada Bahasa Melayu Kuno kepada Bahasa Melayu Klasik, di mana tulisan Pallava dan tulisan Rencong-Lampung tidak mampu lagi untuk mengungkapkan kata-kata baru yang datang daripada Bahasa Arab ini.

Perkara ini bukanlah perkara asing dalam pelbagai tamadun. Anda boleh lihat pada Tulisan Korea (Hangul) yang turut berkongsi sejarah yang unik dengan tulisan orang Melayu. Tulisan ini diadaptasikan daripada tulisan rasmi Empayar Mongolia iaitu tulisan Phagspa. Kenapa Mongolia? Kerana Mongolia pernah memerintah Korea dari tahun 1270 hingga 1356. 90 tahun kemudian, Raja Sejong dari Dinasti Joseon mencipta Hangul berdasarkan tulisan Phagspa.

Semoga infografik di bawah dapat menjawab persoalan yang membelenggu mengenai asal-usul setiap tulisan di dunia.

Akhir kata daripada saya, tiadalah yang memalukan apabila orang Melayu menggunakan tulisan Jawi kerana ia adalah proses biasa yang berlaku dalam sekitar ketamadunan-ketamadunan dunia. Jadi, pengunaan tulisan Jawi bukanlah lambang bahawa orang Melayu tidak bertamadun, malah tulisan Jawi ialah sebuah tulisan paling intelektual yang pernah digunakan oleh orang Melayu kerana daripadanya, lahirlah beribu-ribu manuskrip agung dari pelbagai bidang yang sehingga hari ini, tidak pernah lekang dari menimbulkan takjub pada jiwa pengkaji di seluruh dunia.

Oh ya, akhir sekali, jangan lupa untuk beli buku kami iaitu JANGAN SELEWENGKAN SEJARAH MELAYU kerana anda akan berjaya mengelakkan diri anda daripada “dikencing” oleh para penyeleweng-penyeleweng sejarah ini.

Pautan pembelian: https://goo.gl/4XmGuR

Cara pembelian (bagi mereka yang tidak pernah membeli atas talian seperti mana di Lazada, Shopee etc):


Heo Hwang-Ok: Permaisuri Korea Legenda Pertama Dari India

Pada 8 Julai hingga 11 Julai 2018 yang lalu, Presiden Korea Selatan, iaitu Moon Jae In, bersama isterinya, Kim Jung Sook telah membuat lawatan kerja ke India bertujuan untuk mengukuhkan lagi hubungan ekonomi di antara kedua-dua buah negara melalui Korea-India Business Forum. Kedatangan Moon Jae In ini sebenarnya adalah kerana memenuhi jemputan daripada Perdana Menteri India, iaitu Narendra Modi. Kedatangan Moon Jae In ini sebenarnya secara tidak langsung telah menyingkap kembali sejarah mengenai seorang figura lagenda yang mempunyai hubungan silam antara kedua-dua negara, iaitu India dan Korea Selatan.

Moon Jae In dalam ucapannya telah mengenang kembali kisah lagenda seorang puteri dari India yang merantau ke Korea dan akhirnya berkahwin dengan Raja Kerajaan Gaya di Korea (Silla). Puteri lagenda yang dimaksudkan oleh Presiden Korea ini adalah Heo Hwang Ok atau nama sebenarnya, Puteri Suriratna. Puteri Suriratna ini sebenarnya berasal dari Kerajaan Ayodhya di India sebelum dilantik menjadi Permaisuri Heo Hwang Ok selepas berkahwin dengan Raja Sura dari Kerajaan Gaya (Karak) di Korea.

Permaisuri Kerajaan Gaya (Karak)

Kisah mengenai Heo Hwang Ok ini sebenarnya telah dinyatakan di dalam Samguk-yusa, atau Memoribilia of Three Kingdoms, sebuah koleksi catatan tentang sejarah, lagenda dan kisah-kisah yang berlaku pada zaman pemerintahan tiga kerajaan di Korea (Goguryeo, Baekje dan Silla) serta negeri-negeri lain yang berada dalam taklukan mereka pada waktu itu. Kerajaan Gaya (Garak/Karak) merupakan sebuah negeri yang wujud pada sekitar tahun 42 Masehi sehingga 562 Masehi, yang dipercayai terletak di daerah Gyeongsang Selatan, berdekatan dengan Sungai Nakdong. Kerajaan Gaya pada hari merupakan daerah yang dikenali sebagai Gimhae.

Berdasarkan catatan di dalam Samguk-yusa, Kerajaan Gaya ini dikatakan terbentuk hasil penyatuan daripada sembilan buah kampung oleh Raja Suro, iaitu Raja Kerajaan Gaya.

Mitos tentang kelahiran Raja Suro ini seperti yang dikisahkan di dalam Samguk-yusa ialah baginda merupakan putera sulung daripada enam putera yang lahir daripada telur yang turun dari langit di dalam sebuah mangkuk emas berbalut kain merah. Raja Suro inilah yang telah mengetuai putera-putera yang lain dalam membangunkan enam buah negeri dan baginda sendiri menjadi Raja bagi Kerajaan Gaya.

Sementara itu, Puteri Suriratna pula merupakan seorang puteri yang berasal dari Kerajaan Ayodhya yang terletak di Uttar Pradesh, India. Pada asalnya, catatan di dalam Samguk-yusa menyatakan bahawa Puteri Suriratna atau Heo Hwang-Ok ini merupakan seorang puteri yang berasal dari Kerajaan Ayuta, namun rekod tidak menyatakan di manakah lokasi sebenar kerajaan berkenaan, meskipun banyak kisah serta sumber- sumber lain yang mengaitkan Ayuta dengan negara India. Ada beberapa orang pengkaji sejarah telah menyatakan bahawa Kerajaan Ayuta ini sebenarnya adalah Kerajaan Ayutthaya yang terletak di Thailand. Namun teori ini disangkal kerana kewujudan kerajaan di Thailand ini tidak dapat dikenalpasti sehinggalah pada 1350 Masehi, sedangkan pada waktu itu rekod catatan Samguk-yusa telah pun wujud.

Seorang ahli antropologi dari Universiti Hanyang,  iaitu Kim Byung-Mo akhirnya telah mengenalpasti Ayuta sebagai Ayodhya berdasarkan sebutannya yang hampir serupa. Nama Ayodhya ini dikenali sebagai Saketa pada zaman purba, namun kewujudannya diakui telah ada pada waktu yang sama dengan kewujudan rekod catatan Samguk-yusa. Oleh yang demikian, maka jelaslah bahawa Puteri Suriratna yang mengahwini Raja Suro ini adalah benar-benar berasal dari sebuah kerajaan yang berlokasi di India.

Menurut kisah lagenda, usia Heo Hwang Ok ketika perkahwinannya dengan Raja Suro ialah 16 tahun. Beliau menyatakan bahawa nama keluarganya ialah Heo atau Hurh, manakala nama yang diberi untuknya ialah Hwang Ok yang bermaksud Jed Kuning. Heo Hwang-Ok selepas perkahwinannya dengan Raja Suro telah menggambarkan bagaimana kali pertama beliau mendapat tahu bahawa beliau akan mengembara hingga ke Kerajaan Gaya. Beliau menyatakan bahawa ibu bapanya bermimpi tentang Sange Je (Dewa Langit) yang telah meminta mereka agar membawa Heo Hwang-Ok kepada Suro untuk dikahwinkan. Selepas menempuh perjalanan melalui jalan laut selama dua bulan, Heo Hwang-Ok akhirnya sampai dan menemui beondo, iaitu sejenis buah pic yang hanya muncul sekali dalam 3000 tahun.

Kisah lagenda ini turut menyatakan bagaimana Raja Suro mengetahui bahawa baginda akan mengahwini Heo Hwang Ok. Para penasihat Raja Suro dikatakan telah berkali-kali meminta baginda untuk memilih mana-mana gadis yang dibawa ke istana sebagai permaisuri, namun baginda menolaknya di atas alasan bahawa pemilihan baginda akan ditentukan oleh Dewa Langit dan bukan terletak dengan keputusannya sendiri. Raja Suro selepas mendapat petunjuk akhirnya telah mengarahkan pegawainya untuk menjemput Heo Hwang Ok yang tiba di kawasan Mangsan-do, sebuah pulau di bahagian selatan Kerajaan Gaya.

Perkahwinan Raja Suro bersama Heo Hwang Ok telah dikurniakan 12 orang anak, dan Heo Hwang Ok telah membuat permintaan agar dua daripada anaknya dapat menggunakan nama keluarganya, iaitu Heo. Sejarah juga menyatakan bahawa keturunan keluarga Heo yang berada di Gimhae kini merupakan pewaris kepada kedua-dua anak Raja Suro yang memakai nama keluarga Heo Hwang Ok ini. Malah, tapak perkuburan yang dipercayai milik Raja Suro dan Heo Hwang Ok ini berada di Gimhae, dan sebuah pagoda yang dikatakan dibawa bersama dalam kapal Heo Hwang Ok kini ditempatkan berhampiran tapak berkenaan.

Memorial Heo Hwang Ok di India

Pada tahun 2001, bekas Perdana Menteri Korea Selatan, iaitu Kim Jong-Pil telah menulis surat kepada Raja Ayodhya, iaitu Bhimlendra Mohan Pratap Mishra dan menyatakan bahawa lawatannya ke India sebagai sesuatu yang sangat bermakna buat dirinya. Beliau juga menyatakan bahawa lawatannya ke Ayodhya itu sebagai telah memenuhi hasratnya sebagai generasi ke-72 bagi Heo Hwang Ok dan Raja Suro untuk melihat tempat asal usul permaisuri berkenaan.

Pada 4 hingga 7 November 2018 yang lalu, isteri Presiden Korea Selatan (First Lady) telah menghadiri upacara pecah tanah bagi pembinaan memorial rasmi bagi Permaisuri Heo Hwang Ok atau Permaisuri Suriratna di Ayodhya, India. Kehadiran beliau adalah sebagai tetamu utama bagi Festival Deepotsav yang diadakan di Ayodhya.

Kesimpulan

Kisah mengenai Permaisuri Heo Hwang Ok ini merupakan antara cebisan kisah bagaimana raja-raja di seluruh dunia memilih bakal permaisuri mereka daripada pelbagai keturunan dan bangsa. Keadaan ini sebenarnya mempunyai pelbagai kaitan dengan pengukuhan dari segi hubungan politik, ekonomi dan sosial antara pelbagai negara tersebut. Heo Hwang Ok adalah seorang puteri India yang mengembara jauh hingga ke Korea bagi mengahwini Raja Suro yang mempunyai pengaruhnya yang tersendiri dalam sejarah penubuhan negara Korea Selatan.

Kebanyakan rakyat di Korea Selatan begitu mengagumi akan kisah unik lagenda perkahwinan antara Heo Hwang Ok bersama Raja Suro ini, malah kisah Raja Suro bersama permaisurinya ini telah dijadikan sebagai drama pada tahun 2010 melalui sebuah siri televisyen, yang bertajuk Kim Su-Ro, The Iron King.

Rujukan

Kim, T. (2005). The Cultural Characteristics of Korea’s Ancient Kaya Kingdom. International Journal of Korean History, 8, 169–221.

Lee, Y.-S. (2000). Recent Research Trends on The History of Kaya in Korea. International Journal of Korean History, 1, 1–16.

Mandhani, N. (2018). The Indian princess who became a South Korean queen. Retrieved November 24, 2018, from https://www.bbc.com/news/world-asia-india-46055285

Nagarajan, V. (2016). The legend of Heo Hwang-Ok, the first queen of Korea: Historizing her as the princess from India. In N. Kannan (Ed.), Historical, Acheological, Linguistic, Cultural and Bilogical Links Between Korea and India (pp. 1–137). Tamil Heritage Foundation Research.

Sharma, C. (2018). Who Is Heo Hwang-ok? Retrieved November 25, 2018, from https://www.youthkiawaaz.com/2018/11/are-south-koreans-born-out-of-this-indian-princess-from-ayodhya/


The Ghazi Attack: Pertempuran Jerung Besi Di Lautan Periuk Api

Sejarah PNS Ghazi

1. Asalnya merupakan sebahagian daripada kapal selam milik Angkatan Laut Amerika yang dilancarkan pada tanggal 1 Disember 1944 dan Leftenan Komander Gordon Graham Mathson menjadi kepten pertamanya.

Nama yang diberikan adalah USS Diablo yang bermaksud Syaitan dalam bahasa Sepanyol.

2. USS Diablo digunakan dalam era Perang Dunia Kedua oleh Angkatan Laut USA dari tahun 1945 sehingga ke tahun 1963 sebelum ianya dipinjamkan kepada Angkatan Laut Pakistan di bawah perjanjian SAP iaitu Security Assistance Program yang dimeterai antara pemerintahan Ayub Khan dan pemerintahan John F.Kennedy.

3. USS Diablo menyertai Angkatan Laut Pakistan dan berlabuh di pelabuhan Karachi pada tanggal 4 September 1964.

USS Diablo ditukar nama kepada PNS Ghazi yang bermaksud Pahlawan Suci.

4. Pihak India memandang PNS Ghazi merupakan ancaman terbesar bagi mereka kerana ianya merupakan kapal selam berkelajuan tinggi jarak jauh yang dilengkapi sistem persenjataan yang canggih beroperasi buat pertama kalinya di Asia Selatan.

Walaupun pihak lain memandang PNS Ghazi sebagai ‘clockwork mouse’ dan ianya hanya digunakan untuk sesi latihan tetapi pihak India memandang penyertaaan PNS Ghazi ke dalam pihak Pakistan sebagai ‘raksasa besi’ yang menunggu masa untuk membaham mereka.

5. Akhirnya kerisauan pihak India mula terlihat apabila pihak Pakistan menggerakkan PNS Ghazi ketika pasca Perang India-Pakistan yang bermula pada tahun 1965.

Persenjataan Dan Kemampuan Pns Ghazi

1. Kelajuan:

a. Di permukaan kelajuannya mencapai 37.50 km/jam (23.30 mph).

b. Di dalam laut kelajuannya mencapai sekitar 16.21 km/jam (10.07 mph).

Pernah menyelam sejauh 400 kaki dari dasar laut (120m) dan boleh melakukan pelayaran sejauh 11,000 mil Nautika (20,000 km) dan 16,000 mil Nautika (30,000 km).

2. Senjata.

a. Mempunyai 10 pelancar torpedo, enam lubang di hadapan dan dua lubang di belakang yang berkeluasan lebar 533 m.

Menggunakan torpedo jenis Mark 14 (torpedo anti-kapal). Jenis peluru ini digunakan oleh pihak Angkatan Laut USA ketika pertempuran di dalam Perang Dunia Kedua.

Berat peluru ini mencapai sekitar 1,490 kg, panjang 6.25 m dan lebarnya adalah 530 mm.

Kapal selam Ghazi mampu menembak torpedo ini sejauh 4,100 m pada kelajuan rendah iaitu 85 km/jam dan sejauh 8,200 m pada kelajuan tinggi iaitu 57 km/jam.

b. Kapal selam Ghazi juga dilengkapi senjata jenis Machine Gun M1919 Browing dan Oerlikon 20 mm Cannon.

c. Membawa periuk api jenis Ranjau Laut Labuhan

Kronologi Peristiwa Hancurnya Pns Ghazi

1. Pasca Perang India-Pakistan 1971, pada bulan Ogos 1971.

Angkatan Laut India meletakkan kapal pengangkut pesawatnya yang utama dan digeruni oleh pihak Pakistan iaitu INS Vikrant di pelabuhan Angkatan Laut India di Timur iaitu Visakhapatnam (berdekatan dengan Pakistan Timur).

Dengan perpindahan INS Vikrant ke Visakhapatnam membuatkan pihak Angkatan Laut Pakistan mengubah haluan operasi bagi kapal selamnya, PNS Ghazi.

Pada waktu ini jumlah anggota pegawai dan pelaut di Pakistan Timur tidak ramai dan wilayah di sini tidak mempunyai posisi yang kuat untuk mempertahankan diri menghadapi kekuatan Angkatan Laut India.

2. Pemerintahan Yahya Khan menekan pihak Angkatan Laut Pakistan untuk menghantar PNS Ghazi ke Pakistan Timur untuk melindungi wilayah itu tetapi pihak Angkatan Laut Pakistan tidak mahu kerana ianya diumpamakan menghantar senjata terbaik ke dalam rumah musuh.

3. Akhirnya pihak Angkatan Laut Pakistan terpaksa mengakur setelah didesak oleh pemerintah Pakistan.

Pada tanggal 14 November 1971, PNS Ghazi menyelam dengan senyapnya melintasi Laut Arab dan melalui semenanjung India dan menuju ke Pakistan Timur.

4. PNS Ghazi yang diketuai oleh Komando Zafar Muhammad bersama 10 orang pegawai dan 82 orang pelaut membawa misi rahsia yang bakal mengubah nasib mereka semua.

5. PNS Ghazi menghantar mesej ke Angkatan Laut Pakistan Timur di pelabuhan Chittagong untuk menyediakan minyak gred khusus yang digunakan secara ekslusif oleh kapal selam jenis diesel-elektrik.

Tetapi mesej ini berjaya dipintas oleh Angkatan Laut India dan mereka tahu pada waktu itu hanya satu sahaja kapal selam milik Pakistan yang mampu melakukan perjalanan yang jauh dari pelabuhan Karachi iaitu PNS Ghazi.

6. Pada tanggal 16/11/1971, Angkatan Laut India melaporkan telah mengesan keberadaan PNS Ghazi yang sejauh 400 km dari Bombay.

7. Pada tanggal 19/11/1971 dikatakan PNS Ghazi dikesan di perairan Sri Lanka sebelum ianya memasuki perairan Teluk Bengal.

8. Pada tanggal 20/11/1971, ketika PNS Ghazi memasuki perairan Teluk Bengal maka, komando Zafar Muhammad membuka fail rahsia yang mengandungi dua misi, iaitu:

a. Misi utamanya adalah mengesan kedudukan INS Vikrant dan menghancurkannnya pada tanggal 23/11/1971.

Tujuan utama Angkatan Laut Pakistan untuk memusnahkan INS Vikrant supaya pihak Pakistan dapat memegang kuasa sepenuhnya di Teluk Bengal dengan memudahkan Angkatan Laut Pakistan berhubung dengan Pakistan Timur melalui jalur laut.

b. Misi kedua adalah meletakkan beberapa buah periuk api jenis Moore (wayar panjang) di perairan Teluk Bengal.

Misi kedua ini tetap dilakukan jika misi pertama berjaya atau gagal.

9. Apabila mengetahui keberadaan PNS Ghazi di perairan Teluk Bengal maka Naib Laksamana N.Krishnan yang berpengkalan di Angkatan Laut India Timur mengarahkan INS Vikrant digerakkan secara rahsia ke suatu lokasi rahsia iaitu ‘Port X-Ray’ yang berada di antara kepulauan Andaman dan Nicobar.

Digelar Port X-Ray (atas sebab keselamatan) oleh Naib Laksamana N.Krishnan di dalam bukunya ‘No Way But Surrender: An Account of the Indo Pakistani War in the Bay of Bengal 1971’ sebagai sebuah pangkalan rahsia yang terputus hubungan dengan dunia luar.

10. N.Krishnan yang dapat membaca strategi pihak Pakistan yang menghantar PNS Ghazi untuk memusnahkan kapal miliknya terus merancang suatu perangkap untuk memerangkap PNS Ghazi.

N.Krishnan turut meminta bantuan dari para nelayan yang menangkap ikan di sekitar pantai Visakhapatnam untuk melaporkan kepadanya jika melihat kapal selam atau sebarang benda yang dianggap mencurigakan di kawasan terbabit.

11. Pada tanggal 30/11/1971, PNS Ghazi telah terlewat selama 10 hari untuk sampai ke perairan pantai Visakhapatnam.

Maka misi pertama untuk memusnahkan INS Vikrant gagal.

(Pada masa ini, INS Vikrant dilaporkan berada dengan selamat di lokasi rahsia itu).

12. Pada tanggal 1/12/1971, N.Krishnan mengeluarkan arahan supaya kapal penjajap milik India pada masa Perang Dunia Kedua iaitu INS Rajput digerakkan dari pelabuhan Visakhapatnam untuk menjadi umpan menggantikan INS Vikrant.

Pada masa ini INS Rajput sepatutnya telah dilucut tauliah daripada sebarang bentuk pertempuran kerana kondisinya yang sudah lama, tetapi N.Krishnan menggunakan kesempatan ini untuk menghidupkan kembali INS Rajput.

13. INS Rajput memancarkan gelombang isyarat radio yang kuat ketika berada di perairan Teluk Bengal untuk mengalih perhatian dan mengumpan PNS Ghazi mendekati INS Rajput.

PNS Ghazi disyaki berada di sekitar kawasan perairan Madras (Chennai) atau Visakhapatnam.

14. Setelah gagal untuk mengesan lokasi INS Vikrant, Komander Zafar Muhammad meneruskan misi yang seterusnya iaitu meletakkan periuk api di perairan Visakhapatnam (di jalur laluan yang berkemungkinan akan dilalui oleh INS Vikrant).

Ini bertujuan untuk menghancurkan INS Vikrant atau untuk menyekat kapal perang India berhubung dengan pangkalan laut India Timur di Visakhapatnam.

15. Sepatutnya Komander Zafar Muhammad melaporkan misinya pada Pusat Angkatan Laut Pakistan pada tanggal 26/11/1971 tetapi laporan mengenai status PNS Ghazi tidak diterima.

Pada waktu ini, PNS Ghazi masih berkeliaran di bawah laut sekitar perairan Visakhapatnam.

16. Pada tanggal 3/12/1971, Komander Zafar Mohammad mengesyaki keberadaan INS Vikrant di perairan pantai Visakhapatnam dan bersedia untuk meletakkan periuk api buat kali kedua di kawasan ini. Kapten Zafar Mohammada telah terpancing dengan isyarat gelombang milik INS Rajput.

Padahal waktu ini, pihak India melaporkan bahawasanya dari catatan Naib Laksamana N.Krishnan, beliau mengarahkan INS Rajput keluar ke perairan Visakhapatnam untuk memastikan keberadaan PNS Ghazi pada pukul 11:40 pm.

17. Kapten Inder Singh beserta krewnya belayar di atas INS Rajput di perairan pantai Visakhapatnam sebelum PNS Ghazi dikesan berada di kawasan itu.

18. Kapten Inder Singh yang dapat mengetahui keberadaan PNS Ghazi yang tidak jauh dari lokasi mereka akhirnya memerintahkan untuk menembak peledak kedalaman (depth charge) anti-kapal selam sebanyak dua biji ke arah titik yang dikenalpasti laluan yang akan dilalui oleh PNS Ghazi.

19. Selang beberapa minit, kedengaran letupan yang kuat dari bawah laut yang mengegarkan suasana malam bumi Visakhapatnam.

Hasil laporan, bunyi letupan ini didengari oleh penduduk tepi pantai Visakhapatnam.

20. Pada pagi hari tanggal 4/12/1971, PNS Ghazi dilaporkan tenggelam di perairan pantai Visakhapatnam dan menenggelamkan seramai 92 orang termasuk Komander Zafar Mohammad.

Dilaporkan Angkatan Laut India menghantar kapal selam INS Karanj untuk melihat kawasan tragedi.

21. Di dalam catatan ‘The Story of the Pakistan Navy’ pada tahun 1991 melaporkan pihak India memerlukan sebanyak 6 hari dari tanggal 4/12/1971 sehingga tanggal 9/12/1971 untuk mengesahkan PNS Ghazi karam di perairan pantai Visakhapatnam.

Kapten Inder Singh beserta para krewnya diberikan Pingat Kehormatan diatas jasa mereka mempertahankan negara dan menenggelamkan kapal selam musuh yang menjadi ancaman paling bahaya buat India melalui jalur laut.

22. Di atas memperingati kejayaan mereka ini, pihak kerajaan India membina Tugu Kemenangan berdekatan lokasi tenggelamnya PNS Ghazi.

Misteri Tenggelamnya Pns Ghazi

Tragedi tenggelamnya PNS Ghazi diperdebatkan antara kedua belah pihak diantara pihak India dan pihak Pakistan. Perdebatan di antara penulis sejarah India dan Pakistan berlangsung begitu lama mengenai misteri penyebab tenggelamnya PNS Ghazi.

a. Pihak India.

Hasil daripada laporan, titik lokasi tenggelamnya PNS Ghazi merupakan titik lokasi peledak kedalaman anti-kapal selam yang dilepaskan dari INS Rajput.

Pengesahan dari pihak India ini diumumkan pada tanggal 9/12/1971 dengan kenyataan yang PNS Ghazi karam terkena peledak kedalaman anti-kapal selam yang ditembakkan oleh INS Rajput.

Catatan ini juga dilaporkan oleh Naib Laksamana G.M Hiradani di dalam bukunya, ‘The Offical History of the Indian Navy: Transition to Triumph’, yang menjelaskan keterangan tentang tenggelamnya PNS Ghazi bersangkut paut dalam operasi rahsia ketenteraan Angkatan Laut India yang menghantar INS Rajput untuk memusnahkan PNS Ghazi. INS Rajput dihantar dari pelabuhan Visakhapatnam ke kawasan yang disyaki keberadaan PNS Ghazi. Laporan letupan yang didengari oleh penduduk Visakhapatnam dan waktu tenggelamnya PNS Ghazi adalah sama.

Tetapi Hiradani juga menyatakan tenggelamnya PNS Ghazi juga ada hubungannya dengan letupan dalaman yang berlaku di dalam PNS Ghazi.

(Penyebab ini boleh dibahaskan, jelasnya).

Pada tahun 2003, Angkatan Laut India menghantar para penyelamnya untuk melakukan siasatan lagi ke atas bangkai PNS Ghazi dan menemui beberapa objek penting seperti buku catatan perang PNS Ghazi (war log), data dari komputer dan beberap fail dokumen yang mengandungi misi rahsia yang dibawa oleh PNS Ghazi pada masa itu.

Dari laporan para penyelam ini, dinyatakan punca PNS Ghazi juga disebabkan letupan dalaman yang berlaku disebabkan letupan gas hidrogen ketika bateri kapal selam diisi-ulang di bawah laut.

Pada tahun 2010, Leftenan Jeneral J.F.R Jacob menulis artikel berkenaan tragedi PNS Ghazi yang menyatakan peristiwa tenggelamnya PNS Ghazi disebabkan kerosakan dalaman seperti catatan dan laporan yang direkodkan. Terdapat banyak pandangan dari penulis India yang menyatakan tentang letupan dalaman yang berlaku dalam PNS Ghazi.

Pada tahun 2011, Laksamana Arun Prakash melaporkan di dalam Pertemuan Keamanan Negara, tragedi tenggelamnya PNS Ghazi tidak bersangkut paut dengan serangan INS Rajput seperti yang disahkan oleh pihak mereka pada ketika itu.

b. Pihak Pakistan.

Di pihak Pakistan, Angkatan Laut Pakistan melaporkan menolak dakwaan pihak India yang mengesahkan tenggelamnya PNS Ghazi disebabkan oleh serangan INS Rajput melainkan PNS Ghazi tenggalam disebabkan letupan dalaman yang berlaku di bahagian bateri ataupun Komander Zafar Mohammad tersilap percaturan.

Tersilap percaturan di sini bermaksud PNS Ghazi tersilap langkah ketika waktu ingin menyerang INS Rajput yang disangkakan INS Vikrant dan secara tidak sengaja terlanggar salah satu periuk api milik mereka yang diletakkan di kawasan itu.

Pada tahun 2012, pihak Pakistan yang masih tidak berpuas hati dengan dakwaan pihak India melakukan siasatan kembali ke atas bangkai PNS Ghazi dengan menggunakan sinaran sonar dan lakaran PNS Ghazi dan menyatakan: “Letupan berlaku dari Forward Torpedo Room (FTR) dan inilah yang menyebabkan kehancuran PNS Ghazi”.

Kenyataan ini dilaporkan di dalam India Today dan ianya dikongsikan oleh pakar pertahanan, Sandeep Unnithan.

– TAMAT –

Sumber Rujukan:

1. Pakistan’s Crisis in Leadership, Maj. General Fazal Muqeem Khan, 1972.

2. No Way but Surrender: An Account of the Indo Pakistan War in the Bay of Bengal 1971, Vice Admiral N.Krishnan.

3. The Ghazi Attack: All You Need to Know About PNS Ghazi, India Today, 2017.


Bahasa Serumpun: Korea, Jepun dan Tamil?

Bahasa Korea adalah sebuah bahasa Koreanik yang dituturkan oleh 63 juta orang di Korea Selatan, Korea Utara, China, Jepun, Uzbekistan, Kazakhstan dan China. Bahasa tersebut masing-masing dikenali sebagai Hanguk-eo (한국어/韓國語) dan Chosŏn-mal (조선말/朝鮮말) di Korea Selatan dan Korea Utara.

Bahasa Jepun adalah sebuah bahasa Japonik yang dituturkan oleh 128 juta orang di Jepun, Brazil, Amerika Syarikat, Peru, Argentina, Australia, Kanada, Filipina dan Taiwan. Untuk pengetahuan semua, bahasa tersebut dikenali sebagai Nihongo (日本語) dalam sebutan asal.

Bahasa Tamil adalah sebuah bahasa Dravidian yang dituturkan oleh 67.5 juta orang di India, Sri Lanka, Malaysia, United Kingdom, Afrika Selatan, Kanada, Amerika Syarikat, Singapura, Perancis dan Mauritius. Untuk pengetahuan semua, bahasa tersebut dikenali sebagai ˈtæmɪl (தமிழ்) dalam sebutan asal.

MEREKA ADALAH SERUMPUN (?)

“Bahasa Korea, Bahasa Jepun dan Bahasa Tamil itu adalah serumpun!”. Barangkali para pembaca akan tergelak dengan kenyataan itu. Percaya ataupun sebaliknya, terdapat seorang pakar yang membuat kajian itu. Pakar yang dimaksudkan ialah Homer Bezaleel Hulbert (1863-1949).

Hulbert adalah seorang mubaligh, wartawan dan aktivis politik yang berasal dari Amerika Syarikat ataupun lebih tepat lagi di bandar New Harvent, Vermont. Beliau adalah orang pertama di dunia yang membuat kajian tentang rumpun bahasa berkenaan dengan nama “Dravido-Koreo-Japonik”.

Rumpun “Dravido-Koreo-Japonik” terdiri daripada tiga keluarga iaitu Dravidian, Koreanik dan Japonik. Ini bermakna, Tamil dan Telegu, Korea dan Jeju serta Jepun dan Okinawa adalah antara bahasa yang dihimpunkan di bawah satu bumbung menurut kajian Hulbert pada tahun 1905.

Terdapat beberapa dalil yang membuktitkan kewujudan rumpun bahasa tersebut. Selain Hulbert, rumpun ini juga dikaji oleh pakar bahasa dari Jepun iaitu Susumu Ōno (1919-2008) dan Profesor Tsutomu Kambe.

BAHASA PERLEKATAN

Dalil pertama yang membuktikan kewujudan rumpun berkenaan adalah perlekatan. Perlekatan secara ringkasnya adalah sebuah pembentukan perkataan dengan gabungan kata dasar tanpa mengubah ejaan dan bunyi.

“legboldogabbaknak” adalah contoh ayat dalam Bahasa Korea ayat tersebut membawa maksud “kepada yang paling gembira”. Ayat tersebut adalah cerakin kepada “leg”, “boldog”, “abb”, “ak” dan “nak” yang masing-masing membawa maksud “paling”, “gembira”, “lebih”, “kepada”, “yang”.

“Tabetakunakatta” adalah contoh ayat dalam Bahasa Jepun. Ayat tersebut membawa maksud “tidak mahu makan”. Ayat tersebut adalah cerakin kepada “tabe”, “tai”, “kunai”, “katta” yang masing-masing membawa maksud “makan”, “mahu”, “tidak” dan “tidak”.

“Pōkamuṭiyātavarkaḷukkāka” adalah contoh ayat dalam Bahasa Tamil. Ayat tersebut membawa maksud “bagi mereka yang tidak boleh pergi”. Ayat tersebut adalah cerakin kepada “pōka”, “muṭi”, “yāt”, “a”, “var”, “kaḷ”, “ukk” dan “āka” yang masing-masing membawa maksud “pergi”, “selesai”, “tidak”, “partisip”, “dia”, ” jamak”, “bagi” dan “bagi”.

Persamaan antara ketiga-tiga bahasa tersebut adalah, ayat mereka mempunyai kecenderungan untuk bertambah panjang untuk menyampaikan sesuatu maklumat.

BAHASA SOV

Dalil kedua yang membuktikan kewujudan rumpun berkenaan adalah susunan ayat SOV. SOV adalah singkatan kepada Subject, Object dan Verb. Pertimbangkan ayat di bawah.

“Naneun bab-eul meogneunda” adalah contoh ayat dalam Bahasa Korea. Ayat tersebut membawa maksud “Saya makan nasi”. Dalam tatabahasa Korea, ayat tersebut secara harfiahnya bermaksud “saya nasi makan”.

“Watashi wa gohan o tabemasu” adalah contoh ayat dalam Bahasa Jepun. Ayat tersebut membawa maksud “Saya makan nasi”. Dalam tatabahasa Jepun, ayat tersebut secara harfiahnya bermaksud “saya nasi makan”.

“Nāṉ arici cāppiṭukiṟēṉ” adalah contoh ayat dalam Bahasa Tamil. Ayat tersebut membawa maksud “Saya makan nasi”. Dalam tatabahasa Tamil, ayat tersebut secara harfiahnya bermaksud “saya nasi makan”.

Secara umumnya, ayat dalam ketiga-tiga bahasa tersebut bermula dengan orang yang dibincangkan (saya) lalu diikuti oleh benda yang ditindakkan oleh subjek (nasi) dan kata kerja (makan).

PERBENDAHARAAN KATA

Seorang Professor warganegara Jepun yang bernama Tsutomu Kambe telah menemui 500 perkataan yang sepadan dalam Bahasa Tamil dan Bahasa Jepun. Sebagai contoh, “kami” dalam Bahasa Jepun adalah sepadan dengan “kama” dalam Bahasa Tamil. “kami” bermaksud “tuhan” manakala “kama” adalah dewa keinginan dalam mitos hindu.

Pakar Bahasa yang bernama Clippinger telah menemui 408 perkataan yang sepadan dalam Bahasa Tamil dan Bahasa Korea. Sebagai contoh, “pul” dalam Bahasa Korea adalah sepadan dengan “pul” dalam Bahasa Tamil. “pul” membawa maksud “rumput” dalam kedua-dua bahasa berkenaan.

Untuk pengetahuan semua, perkataan tersebut adalah antara konsep asas dalam bahasa. Sepatutnya, perkataan tersebut tidak dipinjam daripada luar.

STATUS RUMPUN DRAVIDO-KOREO-JAPONIK

Bukan sahaja Bahasa Korea, Bahasa Jepun dan Bahasa Tamil, separuh daripada bilangan bahasa di seluruh dunia menggunakan susunan ayat SOV. Menurut statistik, terdapat kekurangan bilangan persamaan perkataan dalam ketiga-tiga bahasa. Untuk hubungan genetik dan sejarah pun sama juga.

Dengan kata lain, kajian mengenai rumpun ini ditolak oleh sebahagian besar pakar bahasa.

AKHIR KATA

Kesimpulannya, itu adalah antara persamaan antara Bahasa Korea, Jepun dan Tamil secara ringkas. Walaupun ditolak, kajian ini tidak kurang menarik untuk dipelajari kita sebagai orang biasa yang tiada asas dalam bidang bahasa.

RUJUKAN:

Omniglot: Korean. Dicapai pada 5hb Mac 2020 dari https://www.omniglot.com/writing/korean.htm

Omniglot: Japanese. Dicapai pada 5hb Mac 2020 dari https://www.omniglot.com/writing/japanese.htm

Omniglot: Tamil. Dicapai pada 5hb Mac 2020 dari https://www.omniglot.com/writing/tamil.htm

Homer Hulbert Bezaleel. Dicapai pada 5hb Mac 2020 dari http://www.bu.edu/missiology/missionary-biography/g-h/hulbert-homer-bezaleel-1863-1949/

Ohno, Susumu (1970). The Origin of the Japanese Language. Journal of Japanese studies.

Clippinger, Morgan E. (1984). “Korean and Dravidian: Lexical Evidence for an Old Theory”. Korean Studies. 8: 1–57.

Researchers find tamil connection in Japanese. Dicapai pada 5hb Mac 2020 dari https://m.timesofindia.com/city/chennai/researchers-find-tamil-connection-in-japanese/articleshow/7308952.cms

Origin Theories of Korean Language. Dicapai pada 5hb Mac 2020 dari http://linguistics.byu.edu/classes/Ling450ch/reports/korean.html

Korean and Tamil Historical Link. Dicapai pada 5hb Mac 2020 dari https://www.google.com/amp/s/aminoapps.com/c/k-drama/amp/blog/korean-and-tamil-historical-link/7ens_Pu4ENgY40Wnxp7R4r6XQGKvmkW


Tragedi Mimaland (1975-1994)

Mimaland ialah taman tema pertama di Malaysia terletak di Gombak, Selangor. Pada mulanya merupakan pusat rekreasi dan menjadi tumpuan pelancong, kini ia sepi dimamah lalang dan hutan, dan dilupakan dalam lipatan sejarah.

Apa punca Mimaland ditutup?

Nama Mimaland ialah singkatan kepada “Malaysia In Miniature Land”, dengan bertemakan haiwan pra-sejarah seperti dinosaur dan gajah mammoth.

Terletak kira-kira 30 kilometer dari pusat bandaraya Kuala Lumpur, Mimaland menjadi tumpuan warga kota, terutamanya mereka yang berkeluarga dan mempunyai anak-anak. Hujung minggu selalu sesak di sini.

Dalam filem Gila-Gila Remaja, ada dialog dari Faizal Hussein berkata, “esok jangan lupa, Mimaland!”, menunjukkan betapa ikoniknya Mimaland pada era lewat 70an dan 80-an.

Selain itu, filem Mekanik, Dendang Perantau, Tempo 88 dan Suara Kekasih turut membuat pengambaraan di sini.

Harga tiket masuk ke Mimaland ialah RM2 untuk dewasa manakala RM1 untuk kanak-kanak. Sementara untuk taman air pula harganya berasingan iaitu RM3.

Di sini pada hujung minggu, golongan berkeluarga berkelah sambil anak-anak mandi di gelongsor air.

Kolam renang di Mimaland pada ketika itu merupakan kolam renang terbesar di Asia Tenggara, menarik perhatian ramai pelancong asing seperti dari Singapura, Taiwan, Jepun dan Indonesia untuk datang di sini.

Yang paling menjadi tumpuan ialah gelongsor air.

Aktiviti lain di Mimaland yang popular ialah seperti memancing, mengayuh basikal air, mengayuh kayak, sampan dan juga merentas rimba.

Mimaland dimiliki oleh syarikat Magnum Corporation, sebuah syarikat perjudian yang besar di Malaysia. Selain taman tema, ia juga mempunyai 24 unit motel, 5 buah chalet serta kolam renang.

Tragedi berlaku pada Januari 1993 apabila seorang warga Singapura m4ti apabila sedang bermain gelungsur air. Kerana kejadian itu, taman tema itu ditutup bagi tujuan “pembaikan dan pengubahsuaian”.

Ia dibuka semula setahun kemudian, tetapi pada bulan Mei 1994, berlaku tanah runtuh serta dinding kolam renang retak, mengakibatkan air lumpur masuk ke dalam kolam. Ia sekali lagi ditutup untuk pembaikan, tetapi segalanya telah terlewat.

Ia kemudiannya ditutup terus.

Salah satu sebab mengapa orang awam tidak lagi berminat untuk ke Mimaland, ialah selain peristiwa kem4tian warga Singapura serta peristiwa tanah runtuh itu, pada tahun 1992, Sunway Lagoon telah dibuka dan jaraknya lebih dekat dengan pusat bandar.

Selain itu, peristiwa Highland Towers yang runtuh di Bukit Antarabangsa itu juga menimbulkan ingatan kolektif rakyat Malaysia pada ketika itu untuk menjauhi kawasan berbukit.

Hari ini Mimaland menjadi kawasan terbiar dengan kawasan tersebut sudah ditelan hutan atau sudah jadi kawasan yang penuh lalang.

Adakalanya ada orang datang di situ kerana perasaan ingin tahu, sama ada mahu mencari hantu, walaupun kawasan itu ditutup.

Pun begitu tempat ini pernah menjadi memori yang indah bagi mereka yang pernah mengunjunginya, terutamanya anak-anak kecil pada ketika itu.

Saya sendiri sempat ke situ semasa saya berusia 5 tahun, pertama kali datang ke Kuala Lumpur pada tahun 1990.

Artikel ini dinaikkan selepas mendapat kebenaran penulis asal, Pop Pelangi.